text:
Maumwi 109: Koneli Kaw Petru Sa Ai
Ndai kaw tsap nga ai wa gaw kasa Petru re. Shi a hpang na masha ni gaw shi a manang ni rai ma ai. Raitimung ndai wa gaw Petru hpe hpa majaw dingnyawm nawku nga a ni? Shi ndai zawn galaw mai a ni? Dai wa gaw kadai wa re ai hpe chye a ni?
Ndai wa gaw Koneli re. Shi gaw Roma hpyen dap up du langai mi re. Koneli gaw Petru hpe nchye ai. Raitimung shi hpe nta kaw shaga na matu, marai langai ngai htet tawn ai. Ndai lam kaning rai byin ai kun? Yu yu ga.
Yesu a shawng ningnan na hpang hkan ai masha ni gaw Yuda masha ni rai ma ai. Koneli gaw Yuda masha langai mi nre. Raitumung Karai Kasang hpe shi tsaw ra ai. Karai Kasang kaw shi akyu hpyi ai. Masha ni hpe akyu law law galaw ai. Lana de mi hta e lamu kasa langai mi shi kaw dan pru wa nna: ‘Karai Kasang nang hpe ra sharawng ai. Na a akyu hpyi ai ga hpe mung, madat ya na re. Masha nkau mi hpe shangun dat nna Petru ngu ai masha langai mi hpe sa shaga wa shangun u. Shi gaw Yopa mare panglai makau na Simun ngu ai wa a nta hta nga ai,’ nga nna tsun ai.
Koneli mung alawansha masha nkau mi shangun dat nna Petru hpe sa tam shangun ai. Hpang shani e dai masha ni gaw Yopa mare makau de du sa wa ma ai shaloi, Petru gaw Simun a wa hpang nta numgaw pa hta du nga ai. Dai shaloi Karai Kasang gaw sumsing lamu kaw nna sumpan kaba langai mi yu hkrat wa ai zawn Petru myit la hkra galaw dat ai. Dai sumpan kaba kata e dusat amyu baw shagu lawm ai. Karai Kasang a tara hta dai dusat ni gaw nsan seng ai. Nmai sha ai. Raitimung nsen langai mi gaw: ‘Petru e, sat sha u,’ nga nna tsun ai.
‘Petru gaw nrai law madu e, nsan seng ai arai hpe ngai galoi mung nsha yu nngai,’ nga nna bai htan ai. Raitimung dai nsen gaw Petru hpe tsun ai: ‘Karai Kasang san seng ai ngu ai arai hpe n san seng ai ngu nna hkum tsun u,’ nga ai. Ndai zawn masum lang byin ai. Petru gaw ndai lam hpa rai ni? nga nna myit sumru nga yang Koneli shangun dat ai masha ni shi shingbyi nga ai nta kaw du wa nna, Petru hpe san ma ai.
Petru gaw lawu htap de yu nna: ‘nanhte tam ai wa gaw ngai rai nga nngai; kaning ngu nna sa wa ma ni? nga nna san ai. Dai masha ni gaw Petru hpe nta de sa na matu shaga mu nga nna, lamu kasa langai mi Koneli hpe tsun ai majaw sa wa ga ai re, nga nna shaleng dan ma ai. Petru gaw shanhte kaw hkan na myit hkrum ai. Hpang shani e Petru hte shi a manang ni gaw Kesare mare kaw nga ai Koneli hpang de sa wa ma ai.
Koneli gaw shi makyin jinghku ni hte hkau chyap ai manang ni hpe shaga jahpawng tawn ai. Petru du sa wa ai shaloi, shi hpe hkap tau la ai. Dai shaloi ndai sumla hta mu ai hte maren, Petru a lagaw nhpang e dingnyawm nawku ai. Raitimung Petru gaw: ‘rawt u, ngai masha she rai nngai’ nga nna tsun ai. Teng ai. Masha langai mi hpe nmai dingnyawm nawku ai nga nna Chyum Laika hta tsun tawn ai. Yehowa hpe chyu sha nawku ra ai.
Dai rai nna, Petru gaw dai hpawng de nga ai masha ni hpe hkaw tsun dan ai. ‘Karai Kasang gaw shi hpe nawku mayu ai masha ni yawng hpe hkap la ai,’ nga nna hkaw dan ai. Shi hkaw tsun nga yang Karai Kasang gaw shi a Chyoi pra ai wenyi shangun dat nna dai masha ni gaw aga amyu baw shagu tsun shaga wa ma ai. Petru hte hkan nang ai Yuda sape ni dai hpe mu nna, mau mat ma ai. Shanhte gaw Yuda masha ni hpe chyu sha Karai Kasang ra sharawng ai zawn myin nawn ma ai. Dai majaw Karai Kasang gaw masha amyu langai mi hpe kaga amyu ni hta grau kaja ai nga nna nmyit la na matu shanhte hpe sharin ya ai. Anhte mung ndai lam hpe matsing tawn yang nmai a ni?
Kasa 10:1-48; 11:1-18; Shingran 19:10.


c: text/html

text:
Karai Kasang A Mungdan Gaw Hpa Rai Ta?
Nang gara hku chye na ai kun?
Myit masin kata hta nga ai lama ma kun?
Maumwi langai sha rai kun?
Sumsing lamu hta nga ai asuya kun?
CHYUM LAIKA HTA TSUN DA AI LAM
‘Sumsing lamu na Karai Kasang gaw, prat dingsa e nhten n mat ai mungdan de da na.’—Daniela 2:44.
“Anhte hpe shadang sha jaw mi ai: shi a lahpa ntsa e up ai ahkang mara nga na.”—Esaia 9:5.
CHYUM LAIKA HTA NA NANG LU LA MAI AI AKYU NI
Ding man ai asuya langai kaw na nang akyu ara hkam la mai ai.—Esaia 48:17, 18.
Du na ra ai mungkan n nan hta, hkum tsup ai hkamja lam hte, ngwi pyaw ai asak aprat lu la na.—Shingran 21:3, 4.
CHYUM LAIKA HTA TSUN DA AI LAM NI HPE KAM MAI A NI?
Kam mai ai lam ni nga ai. Nkau mi gaw:
Karai Kasang a Mungdan galaw ya na lam ni hpe Yesu galaw dan ai. Yesu gaw shi a sape ni hpe, Karai Kasang a Mungdan du wa na matu hte, shi a myit ra ai hku mungkan ntsa hta, hpring tsup wa na matu akyu hpyi mu, nga nna sharin ya ai. (Mahte 6:9, 10) Dai akyu hpyi ga ni gara hku hpring tsup wa na hpe Yesu madun dan ai.
Yesu mungkan ga ntsa nga ai laman hta, kawsi hpang gara ai masha ni hpe jaw lu jaw sha ai, machyi ai ni hpe shamai ya ai, si ai masha ni hpe bai jahkrung ya ai. (Mahte 15:29-38; Yawhan 11:38-44) Htawm hpang prat hta, Karai Kasang Mungdan a Hkawhkam byin wa na Yesu gaw, Karai a Mungdan hta, masha ni a matu galaw ya na lam ni hpe, tau hkrau nna galaw dan ai.
—Shingran 11:15.
Mungkan a mabyin masa ni gaw, Karai Kasang a Mungdan du wa sana hpe, sakse madun nga ai. Karai Kasang a Mungdan gaw, mungkan hpe simsa hkra n galaw shi yang, mungkan ntsa hta majan, lu sha hku hku ai hte, n nang nawn ni byin wa na ngu nna Yesu tau hkrau tsun da ai.
—Mahte 24:3, 7.
Ya, dai lam ni byin nga sai. Dai majaw, kade n na yang, Karai Kasang a Mungdan gaw, dai manghkang ni yawng hpe, yeng seng kau ya sana ngu ai hpe kam mai ai.
SUMRU YU GA
Karai Kasang a Mungdan uphkang ai npu hta gara hku asak hkrung lu na ta?
Ndai ga san a matu Chyum Laika mahtai hpe SHAKAWN KUNGDAWN 37:29 hte ESAIA 65:21-23 hta mu lu ai.

robotstxt: allowed

filter: keep


text:
Shiga masa景颇新闻
Sumla shiga
图片新闻
Shaning shagu na pyo dik ai shaning ningnan poi (Gonyan poi) du wa nington e, Mangshi bu ga hta, laksan ga...
-
Chin Hau hpe mungdo gaba up ningtau,...
2014-11-11陈豪任云南省副省长,代理省长
Sinhuashe Hkunmyin shata 10 nhtoi 17 ya shiga Shata 10 nhtoi 17 ya shani, Yinnan mungdo gaba ningdo 12 gasa
-
Ho Ru Li hkaimu hte rem lu rem sha magam jep gawan lai wa sai
2014-11-11何汝利到各县市调研
Shata 10 nhtoi 14 ya hte nhtoi 16 lapran, mungdo pati rapdo mu madu ningtau Ho Ru Li Shuili, Nshon, Yinkya
-
Ma Kya Li zang mu manghkang dung jahta zuphpong hpo lai wa sai
2014-11-11文联召开马嘉理事件讨论会
Shata 10 nhtoi 17 ya shana de, mungdo kunghpan hpaji rapdo ni woi ninghtan nna, Ma Kya Li zang mu manghkan
-
Sumla shiga
2014-11-11图片新闻
Lengho ginwang ni tinang hkrai ka shinggyin shapro ai datshin gadun《Htu si shayi 》ngu ai go shata 10 nhtoi
-
Anhte mungdo ni 2014 ning laman na d...
2014-11-11我州推进2014年助残“阳光行动”
Shata 10 nhtoi 11 ya shani, mungdo pati rapdo Ramma wumhpom ni go mungdo do hten masha wunhpom ni hte rau,
-
Mungdo gaba pati rapdo ni mungdo gaba...
2014-11-11省委召开全省领导干部会议
Ndai go Chin Hau(Pai maga na wa), Hkyin Kong Rung(Lapran na wa), Li Gyi Hen(Hkra maga na wa) re ni datbung
-
Jong yu poi datbung
2014-11-112014年中缅传统艺术歌舞团培训结业剪影
Sara ma ni hte jongma ni Ginsup Ginsup Ginsup Ginsup Ginsup Ginsup Ginsup Ginsup Yu-ngui shayi Kumhpa jo nga ai Kumhpa jo nga ai
-
2014 ning shata 10 pro 10 ya hta Ja...
2014-11-112014年中缅传统艺术歌舞团培训结业
2014 ning shata 10 pro 10 ya shana munghpom Myen mung Jinghpo mungdo daju Myitkyina na Wunpong ningja Htungh
-
2014 ning na yi-nam hkainu lohtam shu la lu sai
2014-11-112014年夏玉米高产创建项目获丰收
Ndai lapran, mungdo gaba, mungdo hte ginwang na seng ang laksan hpaji ninghkring hpung ni go, hkanu hkai sha
-
Shuili myu ni Myen mung ni hpe mungd...
2014-11-11瑞丽市邀缅共庆国庆节
Mungdan daido ai 65 ning hpring ai hte MIwa mung Myen mung hpunau poi du wa re shaloi, shata 9 nhtoi 27
-
Anhte mungdo nambat 1 lang si hkam m...
2014-11-11我州举行首个烈士纪念日活动
Ndai go si hkam myit rum ni hpe nampan nka sa hkungga ya ma ai ra Shata 9 nhtoi 30 ya shani go mungd
-
Ningdo 14 Miwa mung Myen mung chyur...
2014-11-11第十四届中缅胞波狂欢节隆重举行
Ndai go poi hpo hpang shara re Shata 10 pro 1 ya ko nna pro 3 ya shani du, ningdo 14 Miwa mung Myen
-
Nshon ginwang pati rapdo ni Janghkong...
2014-11-10陇川县委督查章凤南片区建设项目
Nshon ginwang pati rapdo mu madu Li Jin Hon go shata 9 nhtoi 19 ya shani Janghkong dingda maga go maden l
-
Sumla shiga
2014-11-10图片新闻
Shata nhtoi 28 ya shana de, mungdo pati rapdo dinggrin salang, dinggrin lit gun mungdo up ningtau Lu Wu San
-
Anhte mungdo ni mungdan hpe shakon ku...
2014-11-10我州各界歌唱家乡 颂祖国迎国庆
Ginsup pya poi shara Shata 9 nhtoi 28 ya shana, mungdo pati rapdo, mungdo asuya ni woi ninghtan galo nhto


text:
Anhte mungdo tengtok gonhkang rung dap na bungli hkring sa mat sai ganbu ni go-nyen hkalum shon shana zuphpong hpo ma ai
我州举行州直机关老干部迎新春报告会
时间:2015-02-13 09:17:11 来源:德宏团结报
Ndai go Wang Gyin Hkyang bungli hkring sa mat sai ganbu ni hpe gawan gatsan gumhpro jo ai re.
Shata 2 pro 10 ya shani, anhte mungdo ni 2015 ning mungdo tengtok gonhkang rung dap na bungli hkring sa mat sai ganbu ni go-nyen hkalum mungga zuphpong hpo nna, mungdo ting na lo malong bungli hkring sa mat sai ganbu ni hpe 2014 ning na mungdo ting na sutgan rotjat sat lawat hte 2015 ning na madung muhtam yo shada lam lam ni shon shana dan ai hta n-ga, go-nyen poi na shaman mungga mung no hko tsun dan ma ai.


text:
Maumwi 9: Noa Sanghpaw Li Langai Mi Shachyaw Ai
Noa gaw madu jan langai mi hte shadang sha masum lu ai. Shi a shadang sha ni a amying ni gaw, Shem, Ham, Yahpet nga ma ai. Shadang sha shagu hta madu jan langai hpra lu ma ai. Dai rai nna Noa kun dinghku masha ni gaw marai matsat rai ma ai.
Karai Kasang gaw Noa hpe lak lai ai amu langai mi hpe galaw shangun ai. Noa hpe sanghpaw li kaba langai mi shachyaw shangun ai. Sanghpaw li a hkrang zawn rai timung galu ai sutek kaba hte grau bung nga ai. ‘Dai hpe htap masum tsaw hkra galaw u; Sanghpaw li a kata e, gawk ni galaw bang u;’ nga nna Karai Kasang hkang da ai. Agawk ni gaw Noa hte shi a kun dinghku masha ni, dusat ni hte shanhte ra ai lusha ni bang tawn da na matu re.
Sanghpaw li kata de hka nshang lu hkra shachyaw u; nga nna mu Karai Kasang htet da ai. ‘Ngai gaw hka shau-ing kaba shaing dat nna, mungkan ting hpe jahten kau na nngai. Sanghpaw li kata e, n rawng ai ni mahkra si na mara ai’, nga nna tsun ai.
Noa hte shi a shadang sha ni gaw Yehowa a ga hpe madat nna, Sanghpaw li shachyaw hpang wa ma ai. Raitimung kaga masha ni gaw asawng asang rai nna mani ma ai. Shanhte gaw matut nna, nhkru nhkra ai a mu galaw nga ma ai. Karai Kasang kaning rai galaw wa na ra ai, nga nna Noa tsun timung kadai mung nkam ma ai.
Sanghpaw li kaba ai majaw aten ram ram na hkra shachyaw ra ai. Shaning law law na ai hpang, galaw ngut la ma ai. Ya bai Karai Kasang gaw, dusat nhprang ni hpe Sanghpaw li kata de woi bang u, nga nna shangun ai. Dusat nkau mi hpe ala hte ayi hpung gup nna woi bang u da. Kaga dusat nkau mi hpe rai jang gaw ayi ala hkum sanit nit di nna woi bang u. U amyu baw shagu hpe mung jashawn u. Noa mung Karai Kasang htet da ai hte maren galaw ai.
Dai hpang e Noa hte shi a kun dinghku masha ni mung Sanghpaw li kata de shang ma ai. Dai hpang e Karai Kasang gaw chyinghka hpe la kau ai. Sanghpaw li kata e, Noa hte shi a nta masha ni la nga ma ai. Nanhte mung shanhte hte rau Sanghpaw kata e, la nga ai ngu nna myit sum ru yu mu. Karai Kasang tsun da ai hte maren kaja teng teng hka shau kaba ing wa na kun?
Ningpawt ninghpang 6:9-22; 7:1-9.


text:
Ningdo 14 Miwa mung Myen mung chyurum gabu olo poi hkikpong ai hte galo lai wa sai
第十四届中缅胞波狂欢节隆重举行
时间:2014-11-11 08:52:27 来源:德宏团结报
Ndai go poi hpo hpang shara re.
Shata 10 pro 1 ya ko nna pro 3 ya shani du, ningdo 14 Miwa mung Myen mung chyurum gabu olo poi tsom htap dik ai Shuili hka kau ko hkikpong ai hte galo nna, mungdan lahkong na mung shawa masha ni grai gabu gara rai olo lai wa masai.
Hpo hpang poi hta, mungdan lahkong na donghkon sharot poi galo ma ai.
Wang Gyin Hkyang hpo hpang poi hta mungga hko tsun u ai. Shi tsun ai, Sakhkung mungdo go Miwa mung a sinna dingda maga mung htingrep makau mayang ko rai nna, Myen mung hte hka-shi bum lang matut hkat, rusai matut hkat, htunghking laili bung, akyu nsi maren hkam sha lu re hte maren, aten na na rai wa yang, mungdan lahkong na mung shawa masha ni shada wa wa sa sa rai hkuhkau mazum, hpaga yumga jom pong, kunghpan laili hpaji jo hkat labau na rai nhtom, shada ganon mazum npot nhpang hte kunghpan laili npot sung htat dik ai hkrai rai nga ai nga u ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Myit len ginra
希望
时间:2015-01-30 21:34:32 来源:德宏团结报
Htingra bungshi bung alet wa,
Jinghpo bumga ningtsing nga.
Nampu nampan hpo shaya,
Hkra u a pukdun ngoi gara.
Htunghking hpalap htu poi bai du,
Shadan a Hpuntai pa mare ko bai hkrum zup lu.
Magyep a tsa hku hte hkap do jau,
Mani a sumsai hte hkap jau.
Htunghking a shat lit hte ro,
Amyu a hpun hking hte gro.
Hpunau bosang ji nban yong hkum ra rai,
Manau wang ting shingkang dik la sai.
Htunghking maka hpe jom shaku,
Amyu a umja lam hpe jom shawu.
Gumhpro nhtu hte ohra ra,
Jamgo layit hte naupa pa.
Chyingbau shupsheng hte htongka ka,
Ningpyo mahku sho let ohye ye.
Hkon a shangon manong hpe wa shingran nga nu yo!
Brang a sailen nten ko chyu len nang na zon nga ai le!
Shayi hkon tsom dik sai,
Htunghking a rida maka chye da ai.
Myitsu ai shayi sha ni hkrai,
Mu dik ai hpalap mahtyu mung chye htu ai.
Shadang brang a sindai htuk htak wa ni ai le,
Nu yan wa a ganam tai na hku yo ton da sai yo.
Hkainu pan go masat kumhpa rai,
Numhtet ga matep shagun ai mung tai.
Ninghkong a jaiwa buga hta wa,
Htunghking a maka chying ai ginra.
Panlong pan pu tsom ai ten hta,
Nang hpe grau marit myit len nngai yo e!
(Ka ai: Nhkum Hkon Bok)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Chin Hau hpe mungdo gaba up ningtau, mungdo gaba up malai lit shagun sai
陈豪任云南省副省长,代理省长
时间:2014-11-11 14:47:45 来源:德宏团结报
Sinhuashe Hkunmyin shata 10 nhtoi 17 ya shiga Shata 10 nhtoi 17 ya shani, Yinnan mungdo gaba ningdo 12 gasa zuphpong gaba dinggrin salang rapdo nambat 13 lang zuphpong hpo lai wa sai. Zuphpong hta Chin Hau hpe Yinan mungdo mungchying sha asuya up ningtau lit shagun na hku dodan sai hte rau, mungdo gaba asuya up malai lit shagun sai. Zuphpong hta Hkyin Kong Rung mungdo gaba mungchying sha gasa zuphpong gaba dinggrin salang rapdo mu madu lit shayu kau sai, Li Gyi Hin mungdo gaba up lit shayu kau sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Miwa mung hpuntang hpaji npot mying danhkung masha(5)
哲学名士(5)
时间:2014-09-09 00:00:00 来源:德宏团结报
Han Fui Zi: Ubadi hpaji mahkong masha
◆ Nga pra lam labau
Han Fui Zi go Jan-go Aru Arat htum wa prat na Han-go Aru Arat (Ya daini na Honan Sinjin ngu ai shara) na masha re, shi go Han-go Aru Arat hkohkam hko na hkohkam shadang sha langai rai nna, Ubadi hpaji hpan shalat hpang ai masha mung rai nga ai. Shi go tsa shaning shong 280 ning daram hta sa pra ai rai nna, tsa shaning shong 233 ning hta si mat sai. Han Fui Zi go ga shaga yang loi maa nna, mayu e n-gup aga mung nau nlo ai masha rai nga ai, rai yang shi ka ai shali laika go manang wa hta grau ahkyak nga ai. Shi ka ai laika lo malong hpe <
Shi go Jan-go Aru Arat htum wa de na sumhpa masa rong ai hpuntang hpaji npot nhpang usa re hte maren, ubadi myit jasat hpaji mahkong lo dik ai masha mung rai nga ai. Jan-go Aru Arat htum wa de, Han-go Aru Arat na mung shawa masha ni a nga sat nga sa lam go je nga yang je ruyak she ruyak re majo, Han Fui Zi go Han Aru Arat hkohkam wa hpe shon shana laika tsomra lang ka ya nna, Han-go Aru Arat na mu lit hte nseng ai ubadi htung, lang jo ai hpe go n hta lang, n lang jo ai hpe go bai lang re mabyin masa hpe gram sharai kau na hku nga u ai, rai yang shi shon shana ai lam hpe hkohkam wa n madat ya u ai. Shing rai, shi go mu yu mat nna laika wa ka mat nu ai, shi ka ai laika ni go <
◆ Galu gaba wa ai maumui(Ndai ko yu gram du sai)
Chyip makup myit nau nna yo shada sa wa
Han Fui Zi go no gaji ko nna ga shaga maa ai majo, n gup aga tsun na matu grai yak nga ai. Raitim shi go madu hkum madu myit n shayu kau ai hta n-ga, alak rai myit maju jung nna sharin achyin la sa wa, myit shagrit shanyem nna sara Sin Zi ko hpaji sharin ya na matu so rai u ai. Shi go sharin achyin shakut kam re majo, hpaji mung grai hkumtsup, myit zen, myit let dik ai masha rai nga ai.
Shi go Han-go Aru Arat hkohkam hko na hkohkam shadang sha rai tim, mung masa lam hta ubadi htung hkrang re hpe htu sit shachyam sa wa na hpe madung dat nga ai, rai yang dai aten hta Han-go Aru Arat up hkang nga ai ni n yin ya nga ma ai. Shing rai, shi go laika ka she ka shakut nna, shi myit ai lam hpe aja awa htu sit shachyam sa wa na hku rai nga ai.
Lani mi hta, shi a manang shi hpe sa gawan u ai, manang dai shi hpe tsun ai:"Han-go Aru Arat ni nang hpe dai zon yu gaji nga yang, nang shani tup tup laika gade ka masu tim gadai aye n la ya, dai zon re mu go galo nna hpa lachyum n rong nga ai."
Han Fui Zi nsa gaba sho dat nna, tsun ai: "Mungkan ga ntsa e hkohkam langai mi go lani mi chye yin la na re." nga u ai.
Shi a manang wa dai shaloi she myit chye ai, Han Fui Zi galo ai mu go Han-go Aru Arat hpe sha nga nna galo ai nre, mungkan ga ntsa ting a matu she rai nga a hka. Shing rai, shi Han Fui Zi hpe grai gum hkra rai hkungga dat nna, tsun ai:"Nang a myit go teng hkrak sadi dung dik nga ai, rai yang gara hkohkam mado nang hpe ahkyak rai lang sa wa na hpe nang chye n ni?"
Han Fui Zi go sha manyi nna nhtan tsun u ai.
Htom e, Han Fui Zi ka ai laika dai ni Hkyin-go Aru Arat hton du sai. Hkyin-go Aru Arat hkohkam Yin Jin yu ai htom, Han Fui Zi a hpaji hpe grai shagrau ai hta n-ga, shi hpe mung no hkrum shaga hkat mayu nga ai. Dai aten Hkyin-go Aru Arat ko du gaba galo ai Li Si go Han Fui Zi hte jong rau lung yu ai jong ma manang re majo, Hkyin-go Aru Arat hkohkam hpe:"Laika ndai ni go nye a jong ma manang Han-go Aru Arat na Han Fui Zi ka ai re." Nga tsun dan nu ai.
Li Si a ga madat ngut ai hte, Hkyin-go Aru Arat hkohkam wa dai shaloi jang Han-go Aru Arat hpe sa htim gasat na hku aming jahkrat dat nu ai.
Shing rai, mungkan shaning shong 234 ning hta, Hkyin-go Aru Arat na hpyen mun 30 go agajong rai Han-go Aru Arat ni a mung htingrep makau ko sa jung ton nna, dai shaloi jang sa htim gasat na zon rai nga ma ai. Han-go Aru Arat hkohkam hko na ni ma hkrit gajong mat masai hte maren, Hkyin-go Aru Arat ni hpe gara ko jashut dat ai re mung nchye, grau nna go ganing di n htang kau shangun na mung nchye rai myit ru myit yak nga ma ai.
Dai zon Han-go Aru Arat hkohkam hko lawu lahta na ni ganing mung nchye di nga yang, Hkyin-go Aru Arat na dat gasa sa gawan du ra ai, dat gasa dai Hkyin-go Aru Arat hkohkam wa a lachyum: "Anhte a hkohkam gaba nanhte mung na hkohkam shadang sha Han Fui Zi a atsam marai hpe grai shagrau u ai, lama nanhte Han Fui Zi hpe Hkyin-go Aru Arat de galang sa shangun dat lu jang, anhte a hpyen mun 30 hpe mung nhtang wa mat shangun na." Nga sa hton shana u ai.
Han-go Aru Arat na hkohkam wa go tin shapun rai masha hprai nna Han Fui Zi hpe sa tam shangun ai hta n-ga, shi hpe Hkyin-go Aru Arat de sa na hku aming mung no jahkrat dat u ai, shaloi Hkyin-go Aru Arat na hpyen mun 30 mung Han Fui Zi hte rau nhtang mat wa ma masai. Han Fui Zi Hkyin-go Aru Arat ko du ai htom, Hkyin-go Aru Arat hkohkam wa hpe madu a ubadi mu lam hte seng ai lam na myit lu lam ni yong tsun yan dan rai jang, Hkyin-go Aru Arat hkohkam wa shagrau shaa she n ma hkra rai nga ai. Shingrai, shi a hpaji go shi madu nau tsun ai hte maren, Hkyin-go Aru Arat ko lang shara mu tam sai.
● Laksan ninghkring ni tsun ai:
Maumui ndai yu ngut ai htom, anhte Han Fui Zi a zai hpaji hpe grai kam dum ga ai. Myit let ai zai do masha langai go, galoi du tim madu hpe lang shara n nga na hpe n myit tsang ra nga ai. Han Fui Zi go Han Aru Arat hkohkam wa hpe shi a mung masa hpe myit ai lam hte mungdan gonhkang ladat hpe tsomra lang shon tsun yu tim, Han Aru Arat hkohkam wa n madat ya u ai. Shing rai zai ladat lang chye ai shi go laika nan ka da nna, jahtum e shi madu a mung masa myit saku lam hpe galo shabyin lu ai ginjang lu la sai.
Han Fui Zi a maumui ko nna, anhte go shi a chyip makup re zai do ladat hpe dik htum hkra akyu jashon lu ai hpe chye lu ga ai. Dai majo, ya byin nga ai nga sat nga sa lam hta, chyip makup rai chye yo shada ai ma go, ong dang lu na ginjang mung grau lo chye lu nga ai.
● Dinghku gata sharin shapan hpaji:
Han Fui Zi a maumui ko nna, anhte lawu na lam ni myit shapro lu ga ai:
1. Ganu gawa ni ma hpe myit si mani, kangka re ronlai gaja sharin shapan ya ra ai. Mayu e ma jong laika galo re shaloi, ganu gawa ni ma hpe amu gaji gajo hpe sadi maja ra ai ngu lajin ra ai, ga shadon ma laika ka tsom n tsom, ding n ding re ni.
2. Ganu gawa ni ma hpe yo shada chye ra ai ngu matsun madun dan ra ai.
● Galu gaba wa lam na myit lu lam:
"Ngai go galoi mung ahko ahkang n-gun hpe n kamsham ai, nyan marai hpe sha kamsham ai" nga ai ga hkun ndai hpe, Han Fui Zi go shi madu a laikyang hte grai hkrak hkra tsun yan dan sai hte maren, chyip makup rai yo shada re go nyan marai hpe grai gaja dik hkra shadan dan ai lam rai nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Jang Hen: Labau hta hkikhkam dik ai sumsing hpaji usa
张衡的故事
时间:2015-01-29 18:37:09
◆Shi a pra sa labau
Jang Hen, laika mying Hpyin Zi, Nan-yang Sier (Ya daini na Honan Nan-yang myu Shihkyau gat lok) masha, Dunghan Aru Arat na hkikhkam dik ai sumsing hpaji usa, sonhkum hpaji usa, nnan hpan shalat hpaji usa, hpyiyen hpaji usa re rai nga ai. Shi go mungkan shaning 78 ning hta sa pra ai rai nna, mungkan shaning 139 ning hta si mat sai. Shi yu maram matsing da ai shagan go 2500 du nga ai, mungkan hta nambat langai lamu gang hkau hpe yu maram ai hking rai nnan hpan shalat ton ai masha re hta n-ga, nambat langai nnang non maram ai hking rai Hufung Didung-yi ngu ai nnan hpan shalat ai mung shi rai nna, dingda madun leng, shi chyu sha deng man matsing chye ai hking rai, deng tsomra mi pyen lu ai hpun u zon re pyenli ni mung nnan no hpan shalat ton yu rai nga ai.
Jang Hen a prat mi hta hpungtang hpaji, hpuntang hpaji npot hte laika hparat re laika buk 32 ka lai wa yu nga ai, dai hta lamu ganghkau hpe ka ai go《Linsen》hte《Linsen htu》ngu ai ja chyum laika ni rai nga ai, laika ndai ni anhte mungdan na sumsing hpaji lam,jak hking hpaji, nnang non hpaji re galo maram chye jat wa na matu grai htu sit lu nga ai. Shi go sonhkum hpaji, hpyiyen hpaji, sumla soi hpaji hte laika hparat re lam na hpaji mung ram ram chye ai masha rai nga ai. Dai majo,tsa shaning prat lak 20 ning hta Miwa mung mying danhkung ailaika hparat ninghkring, labau hpaji usa Go Mo Ro shi hpe:“Ndai zon amyu magup hpaji hkumtsup ai masha go, mungkan labau hta mu pyi nau nmu yu nga ai, prat gade rai tim hkungga shagrau ging ai.”Nga shagrau tsun u ai.
◆Galu gaba wa ai maumui
Yu maram chye myit sumru kam
Jang Hen go no gaji ko nna makau grup-yin na rai ni hpe yu maram kam ai hta n-ga, myit sumru mung n lagon nga ai, nhpa hpe rai tim ganing re lam ma ma chye jang she myit zim myit pyo u ai.
Nlum ta na lana mi hta, Jang Hen go gaji dui hte gawoi dui yan ma ndo ya ko gatsi bungli sa ahpot dung chyai ma ai. Shi go kawa hta galo ton ai ku ntsa e dung nga nna, lamu ganghkau de mada mau yu nga let, loi nhkring lamu de ta ladon nna madun bu nga ai, tsun ga nga yang shi go lamu ganghkau na shagan hpe she kangka ai hte hti bu nga ai.
Jang Hen gajong gachya nga gaji dui hpe:“Jidui, shagan nkau mi go lamu ga-ang ko kap nga, htom e sinna maga de bai sa gat nga mat rai nga ai. Bai nna shagan nkau pru wa jang, nkau bai mat mat. Shanhte go da-ngam gagat hkom nga ma ai re ni?” Nga san dat u ai.
Gaji dui:“Shagan go teng sha chye shamu shamot nga ai, nang lama shagan hpe chye mayu yang, sanit majan hpe shong chye yu maram ra ai.”Nga tsun dan nna, lamu ganghkau ko je grau tu gabrim ai shagan ni hpe madun nhtom, shi hpe:“Nang yu u hto grau tu gabrim ai shagan sanit hpe go tam loi dik nga ai.”Nga lata hte madun dan u ai.
“Oh! Rai nga ai, Jidui, ngai mu ni ai!” Matut nna, Jang Hen grai gabu ai hte gaji dui hpe: “Rai yang, shanhte go ganing rai shamu shamot ma ai re ta?”Nga bai san u ai.
Gaji dui myit she myit yu rai nna tsun ai:“Shana yup tung daram yang,shanhte go ginding aga hte lamu ganghkau ganoi lu matut hkat ai zon re shara ko shamot du nna, nhtoi lau san wa jang, sanit majan go hkum galang mi gale la ai zon, lamu ganghkau ko bai wa nhtang noi nga sai.”
Dai shana, Jang Hen nhtoi le nlu yup malap nga ai. Hpa majo nga yang, shi a myit hta shana tup lamu ganghkau na sanit majan hpe sha myit dun nga nna, tsomra lang pyi no rot yu kau nga ai. Yuptung yuphko masha zim nga mat jang, tu gabrim ai hte san pra dik ai sanit majan go, teng sha wa lamu ganghkau ko bai wa nhtang noi nga ai hpe shi go yu mau myit mau dik nga ai.
Shing rai, nhtoi htoi ai hte, gaji dui a gok de gagat sa nna, shi yu mau myit mau ai lam ni sa san yu u ai. Gaji dui mung shi tsun ai manghkang ni hpe ganing ngu nan nchye htai dan nga ai. Dai majo, shi go manghkang dai ni hpe krowang myit ko bang da nna, sumsing hpaji chyum laika hti dup sumru hpang wa nu ai.
Lani hte lani nga Jang Hen galu gaba myitsu wa sai hte maren, shi go laika hpaji kung gat ai majo, hkohkam wa shi hpe ginjo Loyang ko labau lara gonhkang ai mu lit ap ya nna, madung go sumsing hpaji lam de gonhkang shangun u ai.
Shing rai, shi moi na laika ngau ni hta yu maram matsing ton ai laika ni hpe ginhkyom yu nna, sumsing lamu hte ginding ganai hpe yu maram mai ai hking rai hpan shalat galo shapro na hku dup sumru hpang wa nu ai. Shi go madu dup sumru sa wa ai shaloi na myit lu lam ni hpe laika buk《Linsen》nga shamying ai ko ka matsing ton rai u ai. Laika buk dai hta, shi go: “Mungkan go bolung hkrang rai nna, udi zon re rai nga ai. Sumsing lamu go di kop hte maren rai nna, ginding aga a shinggan ko gayop nga, ginding aga go di tim hte maren re rai nga ai.”Nga myit lu u ai. Ndai go shi tsun shapro ton ai mying danhkung dik ai “Hunhten sho(浑天说)”ngu ai ja chyum ga rai nga ai.
Ndai“Hunhten sho”ko hkan nna, Jang Hen go hking rai sing galo hpang wa nu ai. Ndum shamyi, aten nhtoi go tsomra ning lai mat wa sai hte maren, dai aten na mungkan hta nshong grau shong ai sumsing lamu hpaji yu maram hking rai---Hunhten yi ngu ai hpan shalat galo shapro ton lu sai. Ndai magri hte galo ai m—agri bolung dai hta sumsing lamu na shagan ni shamu shamot ai mabyin masa hpe mai yu maram nga ai.
Htom e, Jang Hen go mungkan hta nambat langai ngu na nnang non nau shana ai hkingrai— Didung yi(地动仪) ngu ai bai hpan shalat ton sai. Didung yi go hpri hte jo la ai rai nga ai, shi a hkrang go tsa yam gaba zon rai nna, makau grup-yin ko baren sumla matsat jo shakap ton nhtom, baren langai mi a n-gup ko magri bolung langai ngai mawum ton shangun rai nga ai. Lama gara maga de na baren n-gup gata na magri bolung prat shapro dat rai jang, dai maga de nnang non teng sha chye non wa rai nga ai.
No gaji ko nna yu maram kam, bonu shachyai n lagon re Jang Hen go, Dunghan Aru Arat prat na mying danhkung dik ai hpungtang hpaji usa tai lu sai hte maren, mungkan labau hta hkikhkam dik ai hpungtang hpaji usa langai mung rai nga ai.
●Laksan ninghkring ni tsun ai:
Jang Hen go no gaji ko nna hpungtang hpaji hpe tsora, myit lom ai hte sumru shakut, yu maram kam, myit sumru n lagon re hta n-ga, laika buk na hpaji hte madu nan ta-tut rai galo sa wa ai machyim hpe chye ginhkyom gapyon lang re majo, mung shawa masha ni a nga sat nga sa lam hte hpong shingra rotjat lam hta akyu rong dik ai hking rai ni grai hpan shalat shapro ton nna, mi moi hte ya prat na Miwa mung hte maigan mung na mungchying sha ni e hkungga dik ai hkrum nga ai. Shi a maumui mausa ko nna, anhte chye lu ai, ganing re laika hpaji sharin la na raitim, chye yu maram ra ai hte myit sumru chye ra ai hta n-ga, gamung hte nan nan ta-tut rai galo sa wa ai mu lam ni hpe mung ginhkyom gapyon nna chye lang sa wa ra ai.
Ya prat na ma ni laika hpaji sharin lam hpe, lama mi mu lit galo shangut ai hku she rai mat wa nga ai. Ganu gawa ni hte sara ni go ma ni hpe yu maram, myit sumru rai na hku n lajin ai majo, ma ni mung laika hpaji sharin lam hpe mu lit lama mi galo shangut ai zon she rai mat nga ai. Ndai zon sharin la hkrat wa yang go akyu mung n rong, lachyum mung n pok re hta n-ga, ma ni a krowang myit hpe jahten shaza ya ai she rai nga ai. Ma ni hpaji hpe tsora na matu, ganu gawa ni ma hpe yu maram kam, myit sumru n lagon re laikyang gaja shaman shakyang shangun ra ai.
●Dinghku gata sharin shapan nyan hpaji:
Maumui ndai ko nna, anhte lawu na lam ni myit shapro lu ga ai:
1. Ganu gawa ni ma hpe aten n masat ton ai sha shinggan de buhkom woi chyai hkom nna, ma hpe madu a makau mayang na rai ni shing nrai masha hte mu re ni hpe chye yu maram ra ai ngu matsun madun dan nhtom, ma a yu maram n-gun shaman shakyang ya na.
2.Yu maram ngut shagu, ganu gawa ni ma a sat lawat ko hkan nna, ma hpe myit sumru shangun chyai na manghkang ni loili tsun shapro ton ya rai na.
●Galu gaba wa lam na myit lu lam:
Hpungtang hpaji dup sumru ai npot nhpang go yu maram ai hte myit sumru ko nna hpang wa ai rai nga ai, yu maram hte myit sumru nchye ai ma go hpungtang hpaji dup sumru mu galo yak ai hta n-ga, hpaji sharin achyin la hkrat wa ai lam hta raitim madu sharong ai lam n chye tam la nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Lai wa sai lahkawng ning jan, Jinghpaw Mungdaw Hpakan ginwang kawn tsang 9 jawngnum sha Shy. Ja Seng Ing si ai manghkang hpe shawk shawn ai kawa; Slg. Brang Shawng tara dara sum mat nna February 13 ya shani htawng dam; shata 6 snr gumhpraw dam; kyat 50,000 jahkrat dat ai nga Slg. Brang Shawng kawn tsun ai.
Hpakan ginwang Maw Wan mare lawk (1) Sut Ngai Yang mare kawn asak 14 ning Shy. Ja Seng Ing si mat ai manghkang hpe kawa wa nan shawk shawn da ai nga Myen asuya dap kawn nhtang shawk da ai hta tara rung dung lang 55 lang kaw Hpakan Ginwang Tara Rung kawn Tara Kasa Slg. Htun U kawn amying jahkrat dat ai lam rai nga ai.
“Shanhte tara dara dang mat ai. Anhte maga dara sum mat ai nga! jahkrat dat ai re. Anhte hpe shawng na rung dung ten e shawk shawn lam sha mara mu nga tsun ai majaw anhte mung shawk shawn lam sha mara na shadu ai. Dai shani, shani ting la da shangun nna shana daw hkying 3 chyen daram hta shaga nna Slg. Brang Shawng hpe amying jahkrat na nga nna amying jahkrat dat ai” nga Slg. Brang Shang tsun ai.
Ya na zawn amying jahkrat dat ai lam gaw tara rap-ra ai je yang dawdan lam n re majaw myit n dik ai lam tara kasa Slg. Htun U hku nna mung yak yak hkak hkak dawdan nhtawm ntsa na matsun hte maren amying jahkrat dat ai re nga shi kawn tsun ai.
Htawng dam shata 6 snr gumhpraw dam hta na dam gumhpraw kyat 50,000 hpe sha jaw da nhtawm kade n na yang tara rung tsang hte tsang de pahkam hkam shang mat na re lam matut tsun ai.
Lai wa sai 2012 ning September 13 ya e Shy. Ja Seng Ing si mat ai hpang October praw 1 ya shani hta kawa Slg. Brang Shawng gaw Myen asuya hpyen dap a gap dat ai pala hkra nna si hkrum mat ai majaw Myen Mung shinggyim ahkaw ahkang komishin de shawk shawn ai lam hpe n teng n man shawk shawn ai ngu Myen asuya dap kawn Dukaba Za Ni Min Pai gaw upadi puk-ma 211 hte rung nhtang shawk da ai re.
2013 ning April praw 8 ya shani kawn manghkang hpran na matu tara rung de rung shawk wa; Za Ni Min Pai gaw tara rung de shawng ningnan lang na rung dung shani e sha sa du nhtawm Shy. Ja Seng Ing si ai manghkang gaw Wunpawng Mungdan Shanglawt Hpyen Dap (KIA) bawm a majaw si ai lam re nga tara rung hta tsun shapraw mat ai.
Dai hpang tara rung kawn lang hte lang htet shaga mat ai raitim n sa du ai sha 2 ning na ai hpang, daining January shata na rung dung lang 50 lang ngu na rung dung nhtoi hta she rung shawk wa; Dukaba Za Ni Min Pai gaw nambat 2 lang lung ngut ai hpang February 13 ya shani hta amying jahkrat dat ai lam rai nga ai.
Slg. Brang Shawng gaw kasha si ai manghkang hpe mabyin teng sawk shapraw ya na matu komishin langai hpaw let sawk shapraw ya na matu Yangung mare e Shiga sanglang hpawng galaw nna hpyi shawn mat sai rai nga ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- "Anhte gaw ginra masha ni hpe lahkawn ai lam galaw ai re" (Shiga) 13 May 2014
- 16 ning hkawn n hta ai hpang, KIO bai hta hpang (Shiga) 22 Dec 2010
- 16 ning hpring lamang, PKDS galaw (Shiga) 4 Feb 2011
- 17 (1) tara masan hte rim hkrum ai law law Myitkyina htawng kaw ngam (Shiga) 26 Jul 2013


text:
Maumwi 7: Magrau Grang Ai Masha Langai
Ginding aga ntsa hta masha ni law htam wa ai hte maren, shanhte kaw na law malawng ka-in zawn nhkru ai amu hpe galaw ma ai. Raitimung lak lai ai masha langai mi nga ai. Dai wa gaw Enuk mying ai, ndai wa re. Enuk gaw magrau grang ai masha langai mi re. Shi a makau grup yin e nga ai masha ni yawng gaw nhkru ai amu hpe galaw ma ai. Raitimung Enuk gaw matut nna, karai Kasang hpe nawku ai.
Dai prat e nga ai masha ni gaw nshawp ai amu amyu shagu hpe, hpa majaw galaw ma ai lam chye ma ni? Myit yu u. Adam hte Awa yan Karai Kasang aga n madat na hte, hkum sha mu nga nna hkum pat da ai namsi hpe sha na matu kadai wa galaw dat a ni? Teng ai. Nhkru ai lamu kasa langai mi re. Chyum Laika hta shi hpe Satan nga nna shamying da ai. Masha hkum shagu hpe nkaja ai amu hpe galaw hkra myit shadut ya nga ai.
Lanyi mi hta e, Karai Kasang gaw Enuk hpe, masha ni n ra ai shi ga hpe tsun shangun ai: ‘ Nshawp ai masha ni yawng hpe lani mi na nhtoi hta, Karai Kasang jahten kau na re,’ nga ai shi ga re. Dai shi ga hpe masha ni na ma ai shaloi masin grai pawt mayu na ma ai. Enuk hpe sat kau na hku pyi myit na ma ai. Dai majaw Karai Kasang hpa galaw na ra ai lam masha ni hpe tsun na matu, Enuk gaw magrau grang ai myit rawng ra ai.
Karai Kasang gaw Enuk hpe nhkru ai masha ni a lapran e, aten na na asak nhkrung shangun mayu ai. Enuk gaw shaning 365 ning sha asak hkrung ai. “Shaning 365 sha” nga nna hpa majaw tsun ai kun? Hpa majaw nga yang dai aten na masha ni gaw ndai prat na masha ni hta grau nna, n-gun lapyin rawng ma ai hte asak mung grau nna glu ma ai. Enuk a kasha Mahtusala gaw, 969 ning asak hkrung ai.
Enuk si mat wa ai hpang e, masha ni gaw grau nna nhkru jat wa ai. ‘Shanhte a myit mang ai lam yawng gaw aten shagu nhkru ai hkrai rai nga ai’. ‘Ginding aga gaw kashun kashe re ai hte, hpring nga ai,’ nga nna Chyum laika hta tsun tawn ai.
Dai ban prat hta ga ntsa e, jam jau grai law ai lam langai mi nga ai. Hpa majaw re ai hpe chye a ni? Shinggyim masha ni hpe nkaja ai amu galaw na matu myit shadut ya ai hta, Satan gaw lam masa nnan langai mi hpe mu lu ai majaw re. Ndai lam hpe hpang na laika hta hti yu ga.
Ningpawt Ninghpang 5:21-24, 27; 6:5; Hebre 11:5; Yuda 14, 15.


text:
JAN LANGAI SHA PRU AI LAM
太阳的故事
时间:2014-02-24 00:00:00 来源:德宏团结报
Mungkan ga nnan lat ai ten hta Ningju jan jahku pru ai da; gui ni mung matsan jahku tu ma ai da;dai hta n-ga yu ni mung langai mi a matu sha nhkun jahku hpra htu da shajang ma ai da.
Dai ten hta jan jahku pru ai majo nsin ngu ai n nga, n htoi hkrai htoi ren nga ai da. Jan nau ja ai majogui ni mung matsan hpe ndai prat na pang ka zon shachyai nna nga ma ai htye yu ni mung nhkun llangai ko nna langai de pru pru shang shang rai nna kyin hkom shajang nga ma ai da.Shinggyim masha ni hkiba ai hte hkom sa mung n lu raishajang ma ai da.
Shingrai mungkan masha ni hte dusat dumyeng ni go jan hpe n ra shajang mat wa sai majo lani mi hta zuphpong hpong la nna jan hpe jom gasat na matu bong ma ai da. Shanhte go ndan shachyo ai go shachyo, pala mayoi ai ni go mayoi rai nna gasat na matu jin ngut ai hte rau jan hpe jom gap shajang mu ai da. Jan ni go mungkan masha ni jom gap ai majo hkrit nna hprong makoi mat shajang masai da; dai shani ko nna jan ngu ai n nga mat sai da.
Jan n nga mat sai majo, mungklan ga go nsin hkrai sin ding ren wa ai hte katsi wa sai da. Dai majo shinggyim masha ni hte dusat dumyeng ni go tam lu tam sha sa na lam mung n nga, shat lu sha mung htum, kasti hkrai katsi wa rai nna, grai gashung wa ai majo n chye nga wa shajang masai da.
Shaloi shanhte go, zuphpong gaba bai galo nna, Jan n nga yang go anhte yong si htum na re, jan hpe she bai shaga ga ngu nna bai jom bong masai da. Shingrai, jan hpe bai lung shaga mu ai raitimung, jan hkohkam wa go : nhte mungkan masha ni shabrai sha n jo yang go, ya jan chyinghka bai n hpo ya lu sai ngu nna shingdang kau wu ai da. Dai majo mungkan masha ni hte dusat ni go jan mari la na matu hkanse bai lahkon ma yang, gui go shi a maitsan matsat di bang kau wu ai da. Ndai matsun ga hkan nna gui ni go maitsan langai sha tu mat ai rai nga ai da.Bai nga ni hpang de bai sa lahkon yang lahta maga de na wa ni hpe ro bang kau dat ya mu ai da. Ndai matsun ga hkan nna nga ni mung ya du hkra lahta maga de na wa ni n tu ai rai nga ai da.dai hpang gumra ni hpang de bai sa lahkon yang shanhte a n rung hpe malo bang dat ya mu ai da. Ndai matsun ga hkan nna daini du hkra gumra ni n rung n tu mat ai rai nga ai da.
Dai hpang Shinggyim masha ni hpang de bai sa hpyio ma yang matsan hpe do bang dat ya mu ai da. Ndai matsun ga hkan nna moi shong de gob maitsan tu ai raitimung, jan mari kau ai majo matsan n tu mat ai rai nga ai da. Dai majo Jinghpo masha ni hpang de bai sa hpyi na yang maitsan hpe daw bang dat ya mu ai da. Ndati matsun ga hkan nna moi shawng de gaw maitsan tu ai tai timung, jan mari kau ai majaw maitsan n tu mat ai rai nga ai da. Dai majaw Jing-hpaw masha ni maidang shatin marung daw hpe JAN MARI DAW ngu ai rai nga ai da. Dai Hpang patsip hpang de bai sa hpyi mu yang shi gaw, “Ngai gaw u amyu she re ai majaw u amyu ni lahkawn wa jang she bang na nngai,” ngu nna shi a singkaw hpe kahpyen dan wu ai da. Dai hpang u ni bai sa la-hkawn yang,“Ngai gaw yu amyu she rai nngai majaw yu ni hpang de she bang na nngai,” ngu nna shi a wa nying dan wu ai da. Dai majaw patsip gaw gara hpung ni lahkawn wa ai rai timung, hkanse n bang ai sha nga wu ai da.
Shingrai patsip gaw hkanse n bang ai lam hpe dusat dumyeng ni yawng chye ma yang, “Jan mari n lawm ai ni kadai rai timung jan n kra lu ai,” ngu nna tsun ma yang patsip gaw nga shara nlu mat nna nsin hte lungpu hku hkan e sha tam lu tam sha ai hte kawa ndum hku hte lungpu hku hkan e dai ni du hkra rawng ra mat ai rai nga ai da. Ndai ga matsun hpe hkan nna ga gale galau nga nna tsun shaga chye ai masha ni hpe Jinghpaw masha ni gaw MASHA PATSIP nga nna tsun chye ma ai rai nga ai da.
Hpang jahtum shu chyit hpe sa hpyi ma yang, “Ngai gaw hka e nga ai baw amyu re ai majaw jan mari n ra nngai,” ngu bai tsun wu ai da,
Ya mungkan masha ni hte dusat dumyeng ni yawng hte gaw hkanse hta la ngut jang Jan hkawhkam wa hpe sa jaw mu ai. Shaloi Jan hkawhkam wa gaw, “Hpawt de ngai jan langai mi shangun dat ya na nngai,” ngu nna ga sadi jaw dat nu ai da.
Ya shanhte gaw Jan lu na rai sai ngu nna grai kabu let u ni hpe, “Nanhte gaw na san ai baw amyu rai myit dai majaw jan chyinghka hpaw ai hpe madat yu mu; chyinghka hpaw ai hpe na jang nanhte mahkra marawn jahtau dat mu,” ngu nna jan chyinghka hpaw ai hpe madat na matu lit kaba shagun manu ai da. Ndai matsun ga hkan nna u ni goi ai gaw,“Jan hkawhkam wa gaw jan chyinghka hpw sai law,” ngu nna marawn ai rai nga ai da.
Hpang jahpawt e jan pru wa na ra ai, nga nna mungkan masha ni hte dusat dumyeng ni yawng hte gaw sinpraw maga de jawm mada yu nga ma yang shu chyit gaw,“Ngai mung jan pru wa ai hpe yu lawm nngai,” ngu nna sa dung lawm nga ai da. Shanhte gaw shu chyit hpe ,”Nang gaw jan mari ai shaloi hkanse n bang lawm ndai majaw n mai yu lawm ai,” ngu nna tsun mu ai. Shingrai shu chyit hpe jan yu na ahkang n jaw mu ai da.
Shu chyit gaw jan yu na ahkang n lu wu ai majaw sinna maga de man yawng let shingdu yawn rai nna dung nga ai da. Dai hpang shu chyit gaw, “Wora sina bum de she yu mu; bum ni hte hpun ni hta jan mai hkra wa ra ai,” ngu tsun dat wu ai da. Shaloi shanhte yawng, “Nang, jan mari mung n lawm re ai anhte a jan hpe yu kau ya ai,” ngu nna langai mi kalang hpra jawm mahti shatsang mu ai da. Dai kaw nna ya du hkra shu chyit ni gaw machyut, mahkat rai mat ai rai nga ai da.
Dai shani kaw nna ya du hkra jan mung langai sha pru sai da; gwi ni mung maitsan langai hpra sha tu mat masai da; yu ni mung nhkun langai hpra sha htu shajang masai da. Dai hta n ga ndan pala ni mung kawa lap, kasen kungla lap zawn rai masen ai baw namlap amyu ni tai nna tu mat shajang masai hte mungkan masha ni hte dusat dumyeng ni mung katsi kahtet du hkra ladaw rap ra nna nga pyaw shajang wa masai da.
Ndai gaw Jinghpaw masha ni tsun hkai ai hte kam sham nga ai maumwi kaba langai mi rai nga ai da.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
SHAWNG NNAN NUM LA HPAWNG WA AI LAM
景颇族的婚俗
时间:2014-02-24 00:00:00 来源:德宏团结报
Moi prat kaw nna ndai prat du hkra Jinghpaw masha ni hta num nnan la ai shaloi hkungran ngut ai hte rau shayi numsha ni hpe shawng de na zawn myit n pyaw mat na matu mungga grai chye shaga ai hte ga namsup rawng ai masha ni hpe laka ga, ngu ai hte shangwi shapyaw let sharin shaga chye ma ai. Dai hpe Hka hku ga de gaw NUM NNAN LANYI ai nga ma ai. Manmaw Sinli ga de gaw LAKA KA ai nga ma ai.
Numsha ni hpw sharin shaga ai shaloi maumwi langai mi galoi mung ahkai nga ma ai. Dai maumwi gaw lanyi ai n rai; maumwi san san sha tsun dan, hkai dan ma ai.
Moi shawng de Yu ma Sam Naw gaw Nga ma Ja Pan ngu ai shayi sha hpe la wu ai. Shaloi Nga ma Ja Pan gaw Yu ma Sam Naw hta grau reng ai masha mahkoi naw nga nhten, ngu nna myit garai n dik ai hte num brau brau nna nga wu ai. Nga ma Ja Pan gaw num brau brau nna shara shagu wam dam hkawm mat wa wu yang Jan ga de du pru wa wu ai. Shaloi Nga ma Ja Pan gaw Jan hkawhkam kasha hpe , “Nang gaw mungkan ting hta grau ndai majaw, ngai nang kaw wa na nngai,” ngu wu ai. Jan hkawmhkam kasha gaw, “Ngai hta n-gun grau ja ai sumwi naw nga ai. Ngai Jan kade mi shaja dat ai rai timung sumwi e hkap magap kau ya ya rai nga ai.” ngu wu ai.
Dai hpang Nga ma Jan Pan gaw Sumwi hpang de bai sa nna, “Nang gaw mungkan ting hta hpung shingkang grau rawng ndai majaw, nagi nang kaw wa na nngai,” ngu wu ai. Shaloi Sumwi gaw, “Ngai hta grau ai nbung hkawhkam naw nga ai; ngai kade wa mi hkring nga mayu ai rai timung, nbung e ahpawt shapoi jang lawm mat wa ra nngai,” ngu wu ai.
Nga ma Jan Pan gaw bai lai sa wa nna nbung hkawhkam kasha kaw du jang, “Nang gaw mungkan ting hta grau ndai majaw, ngai nang kaw wa na nngai,” ngu wu ai. Nbung hkawhkam kasha gaw, “Ngai hta grau nna n-gun ja ai ga bum naw nga ai; ngai nbung kade wa mi ahpawt dat ai rai timung ga bum hta dang mat mat rai nngai,” ngu wu ai.
Dai hpang Nga ma Ja Pan gaw ga bum hpang de sa nna, “Nang gaw mungkan ting hta n gun grau ja ndai majaw, ngai nang kaw wa na nngai,” ngu wu ai. Shaloi ga bum gaw, “Ngai gaw grai grai kaba wa mayu nngai rai timung, dumsu wu tang gaw ngai hpe daru ayai ya ya rai nga ai,” ngu wu ai.
Nga ma Ja Pan gaw dumsu wu tang hpang de bai sa nna, “Nang gaw mungkan ting hta n-gun grau ja ndai majaw ngai nang kaw wa na n ngai.” ngu wu ai. Wu tang gaw, “Ngai hta n-gun grau ja ai hte hpung shingkang grau rawng ai wu shoi sumri (Byu shoi) naw nga ai; ngai gaw wu shoi sumri dum ai naga de sha hkan nang sa wa ra nngai.” ngu bai htan wu ai.
Dai hpang Nga ma Ja Pan gaw wu shoi hpang de bai sa nna, “Nang gaw mungkan ting hta hpung shingkang grau rawng ndai majaw, ngai nang kaw wa na nnagi,” ngu wu ai. Shaloi wu shoi sumri gaw, “Ngai gaw grai galu wa mayu nngai rai timung, Yu ma Sam Naw gaw ngai hpe kawa di kau kau rai nga ai majaw Yu ma Sam gaw ngai hta grau nna hpung shingkang rawng nga ai,” ngu wu ai.
Shingrai Nga ma Ja Pan gaw mungkan ting hta grau reng ai hte hpung shingkang grau kaba ai masha hpe hkan tam hkawm ai rar timung grau ai lasha hpe mi n mu ku nu ai rai nna, tinang amyu rai nga ai Yu ma Sam Naw hpang de sha bai wa nu ai rai.
Ndai gaw Jinghpaw masha ni num hkungran yang shayi numsha ni hpe sharin shaga ai maunwi kadun langai mi rai nga ai. Ndai maunwi gaw moi prat kaw nna ndai prat du hkra, bum ga shara shagu naw tsun hkai shajang nga ai maumwi langai mi rai nga ai rai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
MIWA MUNG MUNGCHYING SHA GUMSAN MUNGDAN NUMWON NUMLA UPADI(1)
新婚姻法(1)
时间:2014-06-30 00:00:00 来源:德宏团结报
DO GABA 1: DINGHKUNG TARA
No 1: Upadi tara ndai go numwon numla kun dinghku lam hte seng ai tara madung re.
No2: Myit shadang ai hku numwon numla, kun dinghku langai mi hta dinghku la langai hte dinghku num langai sha lu nna,num la maren rap ra ai numwon numla htung tara hkan shatup sa wa na.Num,ma gaji ni hte gumgai dingla ni a tara shang ahko ahkang hte akyu ara hpe makop maga ya ra ai.
Shangai shaprat lam hta shadon sharam tara lang hkrat wa na.
No3: Numwon numla lam hta dip shagui,num ma hpe dut sha ai lam hte kaga lam hku nna numwon numla myit shadang lam hpe je hpre ai sat lawat jep pat na.Numwon numla mying gang nna ja gumhpro tam la ai lam jep pat na.
Num gahtap la num gahtap wa ai lam jep pat na.Dinghku la dinghku num lu sai ni kaga masha hte nmai jom nga sha lu ai.Dinghku gata hta adup abyen re lam jep pat na.Nta masha shada zingri zingrat,gabai kau ai lam jep pat na.
No4:Madu jan madu wa shada myit sadi dung,shada hkungga hkat na.Nta masha lapran hta gumgai dingla ni hpe hkungga, ma ni hpe tsora lahku,shada ningrum ningtau,rap ra,alum ala, chyoi pra ai kun dinghku hpe makop maga sa wa na.


text:
Ma hkum num ni bop le le ai lo malong gai gata ai majo n re
孕妇腿抽筋多数是因为缺钙
时间:2015-01-30 14:37:15 来源:德宏团结报
Masha lo malo ni myit lu ai, ma hkum ten hta gai jat jashon la ai go nga chyu lo wa n lu, malu masha ko gai jat jashon la ai n-grung, ma hkum ten hta gai song wa jat jashon la ra re majo galo ai ladat re. Raitim tsi lajang hkrat wa ai hta chye lu yang, ma hkum ten hta bop le le ai lo malong go gai gata ai majo byin wa ai n rai nga ai, hkrak tsun ga nga jang, hkri tung ma a namnak e ashan hte lasong lasa ni hpe dip gamyit hkra ya sai. Dai hte rau, ma hkum ten hta shingma machyi, maidang chyango machyi, mai dang machyi re ni yong go gai n-grung ai majo byin wa ai n rai nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hu kyin Htau hte Wun Gya Pau moru tsin-yam hkye htang mu lam hpe Galang bai mats
Hu kyin Htau hte Wun Gya Pau moru tsin-yam hkye htang mu lam hpe Galang bai matsun madun dat ma ai
时间:2010-08-04 00:00:00 来源:德宏团结报
Ndai lapran, dinghkung mu madu Hu Kyin Htau, hkring mang daju Wun Gya Pau moru tsin-yam hkye htang mu lam hpe galang bai ahkyak dik ai mungga matsun madun dat masai hte maren, ya yang mungdan ting shara magup hka moru htang sa wa na aten ginjang laman re majo, mu lam ndai hpe n-gun rong mi rong hte magra gaja hkrat wa nna, myit gachyi mi pyi n mai shanu ai, tsang shagu na woion ningbo ni kangka ai hte mu lit hkam htung do masat gaja ton nna, moru hkye htang ladat hpaji do shagrang ton rai, mung shawa masha ni a sak sumri hpe hpa n hkrum n hkra hkra ama hkam ton na, moru hkrum gatut ai mung shawa masha ni hpe tin shapun di kaga de htot sit kau shangun nna, tsin-yam hkye hkrang garum shingtau mu tup hkrak galo gaja sa wa na, ndai ni hta lai nna kaga mu lam ni mung atsom galo gaja sa wa na nga nna mung no bungjat tsun dat ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Maumwi 103: Zaw La Ai Gawk De Shang Ai
Yesu a moi mang nga ai lup kaw na Petru hte Yawhan pru wa ai hpang, Mari langai hkrai sha hti ngam nga ai. Dai shaloi shi hkrap ai. Gum nna lup sung hku kata de mada yu dat ai. Dai shaloi e shawng na sumla kaw anhte mu ai hte maren, lamu kasa lahkawng hpe mu dat ai. Shan gaw ‘hpa rai hkrap nga a ta?’ nga nna shi hpe san ma ai.
Mari gaw, ‘Nye a madu hpe shanhte la mat wa nna kanang e tawn da kau ma ai mung ngai nchye nngai,’ nga nna bai htan ai. Dai hpang Mari gaw kayin nna yu dat yang masha langai mi hpe mu dat ai. Dai wa gaw: Kadai hpe tam nga n ni? nga nna shi hpe san ai.
Mari gaw dai wa hpe sun sin ai wa rai na zawn nawn nna, Yesu a moi mang hpe la mat ai mung shi nan rai na re, nga nna myit ai. Dai majaw: ‘Nye a madu hpe nang hpai la kau ai rai yang gaw, kanang e tawn da ai hpe tsun dan rit law,’ nga nna tsun ai. Raitimung dai wa gaw Yesu nan rai nga ai. Mari nmatsing lu ai hkum hpe dagraw tawn ai. Mari amying gang nna shaga ai shaloi dai wa gaw Yesu re ai hpe Mari chye ai. Shi gaw sape ni a hpang de kagat wa nhtawm, ‘madu hpe ngai mu lu se ai,’ nga wa tsun dan ai.
Dai hpang dai shani hta nan sape lahkawng Ema-u kahtawng de sa wa nga ma yang masha langai mi gaw shan lahkawng hte rau sa wa ai. Sape lahkawng yan gaw Yesu sat kau hkrum ai majaw grai yawn nga ma ai. Raitimung dai wa gaw lam hkawm let Chyum Laika kaw na amyu myu tsun dan jang myit simsa ai lam lu la ma ai. Hpang jahtum e shan lahkawng lam lapran e shat sha na hkyen ai shaloi, dai wa gaw Yesu re ai hpe chye kau ma ai. Dai hpang Yesu mat mat ai. Dai sape lahkawng yan mung Yerusalem mare de alawansha bai nhtang wa nhtawm kasa ni hpe Yesu a lam wa tsun dan ma ai.
Dai ahkying hta nan Yesu gaw Petru hpe hkum shadan dan ai. Ndai lam hpe ngam ai masha ni na jang myit katu shajang wa ma ai. Shawng na sape lahkawng mung Yerusalem mare de bai du wa nna kasa ni hpe hkrum ma ai. Shan lahkawng hpe mung lam e Yesu hkum shadan dan ai lam tsun dan ma ai. Ndai lam ni tsun kajai hkat nga ai shaloi, mauhpa lam langai mi byin wa ai. Chye a ni?
Sumla kaw e yu dat u. Chyinghka hta zaw la tawn ai raitimung Yesu gaw gawk kata de shang wa nna hkum shadan dan ai. Dai shaloi sape ni grai kabu ma ai. Myit katu kahpra nga ai, shani nrai a ni? Dai aten du hkra Yesu gaw sape ni a man e kade lang hkum shadan dan sai kun? Manga lang rai sai n re a ni?
Yesu hkum shadan dan ai shaloi Htoma nnga ai. Dai majaw kaga kasa ni gaw: ‘Anhte madu hpe mu lu saga ai,’ nga nna tsun ma ai. Raitimung Htoma gaw, ngai hkum nan mu lu jang she kam na nga ai. Matsat ya na ai hpang e sape ni gaw zaw la ai gawk kata kaw e, hpawng de nga ma ai. Htoma mung lawm ai. Dai shaloi e Yesu gaw akajawng sha gawk kata kaw dan pru wa ai. Ya gaw Htoma kam sai.
Yawhan 20:11-29; Luka 24:13-43.


text:
Gu tso ai yo
想念你
时间:2014-11-05 11:28:39 来源:德宏团结报
Ka ai: Htoima Ma Rip
Goi lo
Ganam e
Hto
Mali shata shagong wa du
Tso ganam hpe myit dum lu
Ganam hpe myit dum dat shagu
Marot tsom ningtsing galai lu
An a sumtso hkrun lam wa
Galu kalang wa rai nga hka
Dingbai dingna jamjau lo
Hpungtsing myitprui mung n to
Gadai hpe mung tsun dan n ra
An a gam maka nan rai nga
Hka kau de an sa wa
Lung hkrung ntsa an jom jahta
Sumtso gamung shagrin da sai
Hka kau lunghkrung sakse tai
Ya go Brang ngai hkrai sha
Mali shata jan shingkang gata
Shana pan nngot hte rau
An a lam hpe myit n rau
Garen gari rai dung hkom nga
Moi na lam hpe myit dum wa
Galoi wa moi na zon bai rai
Rau dung rau hkom ta sha hkai
Brang lu ai numri pan
Na a matu ngai numhtan
Gu a ganam hte hkrum lu hkra
Numri pan hte sa wa na
Gu tso ai yo
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
MIWA MUNG MUNGCHYING SHA GUMSAN MUNGDAN NUMWON NUMLA UPADI(4)
新婚姻法(4)
DO GABA 4 DINGHKU HKA LAM
No31: Numla lahkong yan dinghku hka lam myithkrum jang mai hka mat ai. Lahkong yan hkungran lakmat galo lajang dap ko sa hpyi shon nna hka mat mai nga ai. Hkungran lakmat galo lajang dap ni go lahkong maga myithkrum nna dinghku hka mat mayu ai lam hpe jep jahkrup yu ra ai hta n-ga gasha ni hte sutgan rai ni hpe htaphtuk ai hku hparan lajang kau sai lam asan chye lu ai shaloi go,dinghku hka lakmat galo ya na.
No32: Numla maga mi de sha hka mat mayu ai lam rai jang, seng ang rung dap ni tsun htingram ya shing nrai mungchying sha tara shen rung ko dinghku hka na lam sa shok shon lu nga ai. Mungchying sha tara shen rung ni dinghku hka mu manghkang shen lajang yang, shong tsun htingram yu ra ai. Gaja sha wa rau nmai nga sha mat nna tsun htingram yu tim lachyum npru jang go, hka mat shangun ra ai.
Lawu de na masa byin nna tsun htingram yu tim nmai byin jang go dinghku hka kau shangun na:
(1) Num gahtap la num gahtap wa shing nrai madu jan madu wa lu nga ning len masha kaga hte rau nga sha ai lam hpe rai na.
(2) Dinghku gata hta adup abyen shing nrai nta masha ni hpe zingri zingrat, nta masha ni hpe gabai kau ai zon re ni hpe rai na.
(3) Hpaida da,Ka-ni ningtuk lu nna gade lang hkye hkrang yu tim myit malai nlu ai ni hpe rai na.
(4) Tsora myit nrong mat nna lahkong ning hpring hkra kaga ga nga sha mat sai lam hpe rai na.
(5) Kaga lam amyu myu a majo, kun dinghku run bya mat sai zon re hpe rai na.
Num la maga mi dam mat nna nmu tam mat ai majo,dinghku hka mat na lam shok shon ai hpe mai jahka kau ya na.
No33: Hyen galo nga ni a madu jan madu wa hka mat na hku hpyi shon ai lam hpe, hpyen galo nga ni myithkrum jang she mai hka na, raitim,hpyen galo nga ai maga na ni mara gaba lu nna byin ai hta lai nna she rai na.
No34: Num maga ma hkum li nga, ma shangai ai laning mi laman, shing nrai ma jahkrat kau ai shata 6 laman hta, la maga de dinghku hka na hku nmai tsun shapro ai. Num maga de hka na lam tsun shapro shing nrai mungchying sha tara shen rung ni myit yu yang la maga de hka na hku hpyi shon ai lam, gaja wa hkap hparan ya ra ai hpe go ndai tara hta nlom na.
No35: Dinghku hka ai hpang, num la lahkong maga dinghku bai shabai la mayu jang, hkungran lakmat galo lajang rung dap de dinghku shabai lakmat sa galo ra ai.
No36: Ganu gawa hte gasha ni a lapran na lam hpe, ganu yan gawa hka mat ai majo dom kau ai lam nnga ai. Dinghku hka bra mat ai hpang, gasha ni go ganu woi nga shing nrai gawa woi nga ai mi rai rai, galoi raitim ganu gawa lahkong yan a gasha hkrai rai nga ai.
Dinghku hka mat ai hpang, ganu yan gawa tinang gasha ni hpe bau maka sharin shaga na ahko ahkang hte lit ding ngam no lu nga ai.
Dinghku hka mat ai hpang, chyu no chyu nga ai ma hpe go, chyu jo ganu woi nga ai tara ko hkan na. chyu jahka kau sai ma hpe gadai mahtang woi nga na lam nlu bong jahkrup hkat ai rai yang, mungchying sha tara shen rung na ni gasha a ahko ahkang hte lahkong maga na ni a byin masa hta hkan nna dodan shakre ya na.
No37: Dinghgku hka mat ai hpang, maga mi gasha bau to nga yang, maga mi na wa(jan) ma ni a lu sha shabrai hte sharin shapan jahpu ma hkra shing nrai kau chyen mi gun hpai ra ai, bau maka jahpu gade daram gun hpai na lam hte galoi du hkra gun hpai nga na lam go lahkong maga na ni jom bong jahkrup ra ai. Nlu bong jahkrup ai shaloi, mungchying sha tara shen rung ni ko nna dodan shakre ya na.
Gasha ni a lu sha shabrai hte sharin shapan jahpu ni hte seng ai jom gadi lam hte dodan shakre ya ai lam go, gasha ni ra ang ai shaloi, ganu yan gawa gadai ko raitim jo ang ai hku tsun gadi ton shing nrai mi dodan shakre ai jahpu shadang hta lai hkra hpyi la na.
No38: Dinghku hka mat ai hpang gasha n woi nga ai ganu shing nrai gawa, tinang a gasha hpe sa yu gawan jahkrum na ahko ahkang lu ai, gasha woi nga ai maga na ni go jahkrum shangun hkat na lit lu ai.
Gasha hpe sa yu jahkrum na ladat hte ahkying aten go ganu yan gawa jom bong jahkrup hkat na; Nlu bong jahkrup ai shaloi go, mungchying sha tara shen rung ni dodan shakre ya na.
Ganu shing nrai gawa gasha hpe sa yu jhkrum ai lam hta, gasha a hkum hkrang hte myit masin hkamja lam ko akyu nrong na zon rai jang go, mungchying sha tara shen rung ni tara ko hkan nna jahkrum ahko ahkang jahkring kau ya na;Jahkrum ahko ahkang jahkring kau ya ai kahpang nnga mat ai hpang she bai jahkrum na ahko ahkang jo na.
No39: Dinghku hka ai shaloi, madu jan madu wa rau jom lu ton ai sutgan rai ni hpe lahkong maga jom bong jahkrup nna hparan lajang na; Nlu bong jahkrup ai shaloi, mungchying sha tara shen rung ni byin masa ko yu nna gasha ni hte num hpang maga na ahko ahkang akyu ara ni hta hkan nna dodan shakre ya na.Madu jan shing nrai madu wa, nta dinghku hku nna lamu ga hkam galo sha ai laman hta lu ging ai ahko ahkang akyu ara ni hpe makop maga ya ra ai.
No40: Madu jan madu wa kun dianghku rau jom de sha ai laman hta lu ton ai sut gan ni hpe gadai mung gadai madu la na hku laika hte jom gadi da yang, maga mi de gasha bau maka, gumgai dingla yu lahku, kaga maga mi de na ni hpe mu bungli tam ai lam hta garum shingtau ai n-gun atsam nau dat lo jang go, dinghku hka ai shaloi dai n-gun dat lo ai maga na ni hpyi ging ai ja gumhpro hpyi la na ahko ahkang lu ai, bai garum la hkrum ai maga de na ni mung jo ging ai ja gumhpro jo ra ai.
No41: Dinhku hka ai shaloi madu jan madu wa dinghku rau jom de sha ai laman hta wa ra ai gumhpro hka ni hpe go, lahkong yan jom wa ra ai.Rau jom lu ton da ai sut rai ni hte gumhpro hka nlo wa shing nrai sut rai gadai mung gadai garan la kau sai lam rai jang go, lahkong yan jom bong jahkrup nna jom wa kau na;Nlu bong jahkrup ai shaloi go, mungchying sha tara shen rung ni dodan shakre ya na.
No42: Dinghku hka ai shaloi, ga shadon:Maga mi de na ni kun dinghku nau ru yak jang go, kaga maga na ni dum nta zon re tinang a sutgan ni hte loili garum shado la na.Gara hku garum shado na ladat go lahkong maga jom bong jahkrup na;Nlu bong jahkrup ai shaloi, mungchying sha tara shen rung ni dodan shakre ya na.
JINGHPO LAIKA
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


text:
Sumla shiga
图片新闻
Shata 9 nhtoi 13 ya shani, mungdo up Hkung Lagam Dihkyin mungdo Senggelila ginwang ko anhte mungdo na ni mungdo gaba n lo amyu hkumhkrang shalan shakyang shingjong hkat ai wa yu nna, shingjong poi wa lom ai ni hpe n-gun atsam wa jo u ai. Ndai go Hkung Lagam shingjong lom nga ai ginsup masha hpe sa yu gawan ai re.
Anhte mungdo n-gun lu mi lu hte “Hpun maling Sakhkung” ngu ai mu galo shakut sa wa ai hta, mungdo hpun maling gon lajang rung ni ndai tsomra ning hta hpun bong grai bong shakut sa wa nga ai. Ndai go Kyenko bong bong ton ai re.
Shi sok masha mungdo hkai nmai hpungtang hpaji rung ni nli gaja hkainu hkai shalat sa wa ai lam hpe sa sagon yu yang, 2010 ning ko nna ya daining aten 5 ning hta mungdo ting hta nli gaja hkainu hkai kasi madun shara 5, hkainu yi mu 527 hkai sa wa ai rai yang, mu mi hta hkainu kungkyin 578.8 lu shu la nna, kungkyin mun 46.14 jat lu nga ai. Ndaigo hkai chyam ton ai nli gaja hkainu re.
JINGHPO LAIKA
Sumla shiga
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
Lapran tsang jong hte jong gaji ni wunli makop lam sharin la ma ai
Sunla shiga
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


text:
Maumwi 24: Yosep Shi a Kahpu Ni Hpe Dinglik Yu Ai
Yosep gaw shi a kahpu 10 ni, ya du hkra matsan dum chye ai myit, nrawng ma ai kun nga nna, chye mayu ai. Dai rai nna: ‘Nanhte kin-yu ni rai madai. Anhte mung dan a n-gun kya ai hpe, kin-yu sa yu ai ni rai nga ai,’ nga nna tsun ai.
Shanhte gaw, ‘Anhte kin-yu nrai ga ai. Ding man ai masha ni rai ga ai. Anhte yawng kahpu kanau re. Marai 12 rai ga ai. Langai mi gaw n nga mat sai. Hpungdim mahtang gaw nta kaw wa hte nga nga da sai,’ nga nna tsun ma ai.
Yosep gaw shanhte a ga hpe nkam ai zawn rai masu ai. Simun ngu ai kahpu wa hpe htawng sharawng da nna, kaga ni hpe gaw nai mam jaw dat nna, nta de nhtang wa shangun ai. ‘Raitimung nanhte bai nhtang sa wa ai shaloi, nanhte a kanau hpungdim hpe woi sa wa mu,’ Nga nna htet dat ai.
Shi a kahpu ni Hkanan mung de, bai du wa ai shaloi, byin ai lam shagu hpe, shanhte a kawa Yaku hpe tsun dan ma ai. Yaku gaw grai yawn ai. ‘Yosep nnga mat sai. Ya kalang bai Simun mung nnga sai. Nye a kasha hpungdim hpe shaga sa na matu, ngai ahkang njaw lu ai’ nga nna tsun ai. Raitimung shanhte sha na matu, lu sha nlu mat wa ai shaloi, Ben-Yamin hpe woi sa wa shangun ai. Shing rai yang she lu sha lu la na re.’
Shi a kahpu ni bai nhtang sa wa ai hpe, Yosep hkap mu ai. Shi a kanau Bin-yamin lawm sa wa hpe mu jang, grai gabu ai. Ndai ahkyak ai masha wa gaw, Yosep re ai lam shanhte langai mi mung nchye ma ai. Ya Yosep gaw, shi hte kawa bung nna, kanu nbung ai kahpu 10 ni hpe maga mi hku nna, bai chyam dinglik yu ai.
Shi a kahpu ni a hting jan hta, lu sha hpring hkra mayam ni hpe, bang shangun ai. Raitimung shanhte n chye hkra, Bin-Yamin a hting jan hta, manu dan ai shi a gumhpraw gawm hpe bang dat ai. Shanhte pru nna, ram ram hkawm sa wa ma ai shaloi, Yosep gaw shi a mayam ni hpe shanhte hpang da hkan shachyut shangun ai. Shanhte hpe hkan dep ai shaloi, mayam ni gaw ning nga nna tsun ma ai: ‘Anhte a madu a gumhpraw gawm hpe, nanhte hpa rai lagu la ma ni?’ nga nna tsun ma ai.
‘Shi a gawm hpe anhte n lagu ga ai,’ nga nna, kahpu ni bai nhtang tsun ma ai. ‘Anhte hta na langai ngai kaw mu yang, dai wa hpe sat mu’ nga nna tsun ma ai.
Dai majaw shi a mayam ni gaw, hting jan shagu kaw sawk yu ma ai. Dai shaloi ndai sumla hta mu ai hte maren, Bin-Yamin a hting jan hta gumhpraw gawm hpe mu ma ai. Mayam ni tsun ai gaw: ‘Kaga ni yawng wa lu ai. Bin-Yamin gaw anhte hte hkan wa ra ai,’ nga nna tsun ma ai. Kawa bung nna kanu nbung ai kahpu 10 ni gaw, kaning de na masai kun?
Shanhte yawng Bin-yamin hte rau, Yosep a nta de hkan nang wa ma ai. Yosep gaw shi a kahpu ni hpe tsun ai: ‘Nanhte yawng nta de nhtang wa lu ai; Ben-Yamin gaw ngai kaw mayam galaw lu na’, nga ai.
Dai shaloi, Yuda gaw; ‘ Ndai ma nlawm ai sha nta de nhtang wa yang, nye wa gaw si na re. Nye wa gaw shi hpe grai tsaw ra ai. Dai majaw ngai hpe mahtang madu a nta hta mayam hku tawn u, ama hpe gaw nta da nhtang wa shangun u’ nga nna tsun ai.
Shi a kahpu ni gaw myit malai sai lam hpe, Yosep chye nu ai. Shanhte shawng na zawn nrai sai. Matsan dum chye ai myit rawng masai. Dai majaw ya Yosep gaw, hpa galaw sana kun? Yu yu ga.
Ningpawt Ninghpang 42:9-38; 43:1-34; 44:1-34.


text:
Maumwi 46: Yerihko Mare Bunghku
Ndai Yerihko mare bunghku ni hten run hkra, hpa e galaw nga a ni? Bawm kaba wa hkra ai zawn re. Raitimung dai aprat e, bawm ni rai nnga ai; sanat ni pyi rai nnga ai. Ndai gaw Yehowa galaw dat ai mauhpa kumla re. Gara hku nna byin wa ai hpe yu yu ga.
Yawshu hpe Yehowa kaning nga nna tsun ai hpe madat yu mu; ‘Nang hte na hpyen ma ni mare hpe shinggrup nna rawt sa wa mu. Lani mi hta kalang mi kru ya du hkra, shinggrup mu; ga shaka sumpu hpai mu; ga shaka sumpu a shawng e, hkinjawng sanit hkawm sa ra ai; bai nna pahtau dum ra ai da.’
Sanit ya du ai shani hta mare hpe sanit lang shinggrup mu. Dai hpang mahku galu hkra pahtau dum nna, masha yawng hpyen rawt ai nsen hte garu jahtau dat mu; dai shaloi mare bunghku daw run taw mat na ra ai.’
Yehowa tsun ai hte maren Yawshu hte masha ni galaw ma ai. Shanhte rawt sa wa ai shaloi, shanhte yawng asim sha nga nga ma ai. Kadai mung aga n shaga ma ai. Pahtau nsen hte hpyen sharawt lagaw shara ai nsen sha na ai. Yerihko mare kata na Karai Kasang a amyu masha ni a hpyen ni gaw, hkrit gari nga na ma ai. Hku wawt hku hta noi tawn ai sumri hkyeng hpe mu a ni? Kade a hku wawt hku re a ni? Teng ai. Rahab gaw kin-yu lahkawng htet da ai hte maren, galaw ai. Shi a dum nta masha yawng shi hte rau nta nhku e, la nga ma ai.
Sanit ya du ai hte mare hpe sanit lang shinggrup ai hpang pahtau dum dat nna hpyen rawt ai nsen hte garu jahtau dat ma ai. Dai shaloi mare bunghku ni hten run wa ai. Yawshu gaw: ‘mare kata na masha mahkra hpe sat kau mu. Mare hpe wan nat kau mu. Hpa mung nngam hkra wan nat kau mu. Aja, gumhpraw, magri hte ahpri rai ni hpe la nna Yehowa, a nawku sum na sutdek hta bang mu,’ nga nna tsun ai.
Kin-yu lahkawng hpe Yawshu tsun ai. ‘Rahab a nta de sa mu. Shi hte dum nta masha ni hpe shaga shapraw mu,’ nga nna shangun ai. Kin-yu yan ga sadi jaw ai hte maren Rahab hte shi a dum nta masha ni asak lawt lu ma ai.
Yawshu 6:1-25.


text:
Maumwi 62: Dawi A Dinghku Yak Hkak Hkrum Ai
Yerusalem mare e dawi up hkang ai hpang hpyen ni law law a ntsa e majan awng dang na matu, Yehowa galaw ya ai. Israela masha ni hpe Hkanan mung hpe jaw na nga nna, Yehowa ga sadi jaw tawn ai. Ya gaw Yehowa a karum ya ai hte, Israela masha ni hpe ga sadi jaw tawn ai, mungdan hpe madu la lu sai.
Dawi gaw kaja ai hkawhkam langai mi re. Yehowa hpe shi tsaw ra ai. Dai majaw Yerusalem hpe gasat la nna shawng nnan e Yehowa a gashaga sumpu hpe, Yerusalem mare de la sa wa ai. Bai nna gashaga sumpu tawn na matu nawku htingnu hpe mung gaw gap mayu ai.
Dawi asak kaba wa ai shaloi nshawp nkap ai mara langai mi galaw ai. Masha ni hte seng ai arai hpe la yang shut ai nga nna Dawi chye ai. Raitimung lana de mi hta, shi a hkaw numgaw ntsa e nga nga ai shaloi, lawu de mada yu dat yang grai tsawm la ai num langai mi hpe mu ai. Dai anum a mying gaw Bat-sheba re da. Shi a madu wa gaw Dawi a hpyen la langai mi rai nna Uria ngu ai wa re.
Dawi gaw Bat-sheba hpe grai yu tsaw ra nna, shi hpe hkawhkam htingnu du hkra shaga sa wa shangun ai. Shi a madu wa gaw majan pa de du nga ai. Dawi gaw Bat-sheba hte yup kau ai. Hpang e Bat-sheba gaw na-um na-sin byin wa ai. Shing rai wa jang Dawi myit tsang wa ai majaw Uria hpe majan pa de sa shangun nna majan hta hkrat sum mat na matu, shi a hpyen du Yoab hpe shangun ai. Uria si mat ai shaloi, Dawi gaw Bat-sheba hpe shi a madu jan shatai la ai.
Yehowa gaw Dawi hpe grai masin pawt ai. Dai majaw shi a mayam Nahtan hpe shangun dat nna, Dawi a mara hpe madun shangun ai. Nahtan gaw Dawi hpe sharin shaga nga ai lam ndai sumla hta mu lu ai. Dawi gaw shi galaw shut ai mara a majaw, grai myit yawn nga ai. Dai majaw Yehowa gaw shi hpe nsat kau ai. Raitimung Yehowa gaw Dawi hpe ning nga ai: ‘Nang ndai nshawp ai amu galaw ai majaw, na a dinghku hta yak hkak lam amyu myu byin pru wa na ra ai,’ nga ai. Tsun ai hte maren Dawi gaw jam jau hkrum sai.
Shawng nnan e, Bat-sheba a kasha si mat ai. Bai nna Dawi a kasha alat Amnon gaw kajan Tama hpe langai hkrai shaga la nna, aroi arip di kau ai. Dawi a kasha Absalom gaw dai hpe grai masin pawt nna, Amnon hpe sat kau ai. Dai hpang e, Absalom hpe masha ni shagrau wa nna shi a hkum hpe shi nan hkawhkam dang la ai. Dai hpang e Absalom hpe Dawi majan gasat dang kau ai. Absalon mung si mat ai. Dawi gaw kaja wa jam jau law law hkrum sai.
Ndai lam ni byin nga ai laman e, Bat-sheba gaw Shawlumon ngu ai shadang sha langai mi shangai wa ai. Dawi gaw asak kaba wa nna, machyi makaw hkrum nga ai shaloi, Dawi a kasha Adoniya gaw shi hkum shi nan hkawhkam dang la ai. Dai shaloi e Dawi gaw Shawlumon a baw hta asau jaw bun na matu, hkinjawng agyi Zaduk hpe shangun dat ai. Kade nna yang Dawi gaw asak 70 ning hta si mat wa sai. Shaning 40 ning up hkang ai. Ya Shawlumon gaw Israela mashani a hkawhkam tai wa sai.
2 Samuela 11:1-27; 12:1-18; 1 Hkawhkam 1:1-48.


text:
Maumwi 20: Dina Jam Jau Hkrum Ai
Dina gaw gadai ni kaw sa hkawm nga ai hpe, mu ani? Hkanan mung kaw e, nga ai numsha ni hpang de sa chyai ai. Ndai zawn sa chyai ai hpe, shi a kawa Yaku myit pyaw na zawn nawn ani? Ndai ga san ni a ga mahtai hpe, chye lu hkra Hknan mung na num sha ni hpe, Abraham hte Isak gara hku nna, myit la ai hpe bai myit dum yu ga.
Abraham gaw shi a kasha Isak hpe, Hknan mung na numsha ni hte, hkungran la na matu ra ani? Isak hte Rebeka shan a kasha Yaku hpe, Hkanan mung na numsha ni hte, hkungran la shangun mayu ani? Nkam la shangun mayu ai. Hpa majaw rai kun?
Hkanan mung na masha ni gaw, shut ai karai ni hpe nawku ma ai majaw re. Madu jan madu wa hku na mung, kanawn mai ai masha ni n rai ma ai. Dai majaw Yaku gaw shi a shayi sha hpe, Hkanan mung na numsha ni hte, kanawn manang galaw na n ra ai.
Myit tawn da ai hte, teng tup sha Dina jam jau hkrum sai. Ndai sum la hta Dina hpe, azi yu nga ai, Hkanan la kasha hpe mu ani? Shi a amying gaw Shehkem re. Lani mi hta Dina sa hkawm chyai ai shaloi, Shehkem gaw dun la nna, adip arip rai nna, woi yup kau ai. Ndai zawn galaw ai gaw shut ai. Hkungran la hte num chyu sha, rau mai yup ai. Dina hpe Shehkem gaw ndai zawn galaw ai majaw, ruyak ai lam kahtap nna, law law bai byin wa sai.
Ndai zawn byin wa ai hpe, Dina a kahpu ni na jang, grai sin dawng kahtet ma ai. Shanhte kaw na Simun hte Lewi yan gaw, grai masin pawt nna, nhtu langai hpra lang nna, mare hpe akajawng sha shang kasat ma ai.Shanhte hte shanhte a kanau ni gaw, Shehkam hte, ngam nga ai la kasha yawng hpe sat kau ma ai. Kasha ni gaw ning re ai nhkru n kaja ai, amu hpe galaw ma ai majaw, Yaku gaw grai masin pawt ai.
Ndai ruyak ai lam yawng gaw gara hku nna, hpang wa ani? Karai Kasang a tara hpe n hkan ai masha ni hte, Dina gaw jinghku hku ai hpang kaw nna, hpang wa ai re. Ndai zawn re ai masha ni hte, anhte jinghku n kam hku ga ai. Teng ai n rai ni?
Ningpawt Ninghpang 34:1-31.


text:
Jinghpo ubadi景颇法规
-
Suthpom pati ginjo ko nna tara hte m...
2014-12-24国家宪法(2)
(2014 ning shata 10 nhtoi 23 ya hta Miwa mung suthpom pati ginjo ningdo 18 nambat 4 lang na ginjo rapdo s
-
Suthpom pati ginjo ko nna tara hte m...
2014-12-24国家宪法(3)
(2014 ning shata 10 nhtoi 23 ya hta Miwa mung suthpom pati ginjo ningdo 18 nambat 4 lang na ginjo rapdo s
-
Suthpom pati ginjo ko nna tara hte m...
2014-12-24国家宪法(1)
2014 ning shata 10 nhtoi 23 ya hta Miwa mung suthpom pati ginjo ningdo 18 nambat 4 lang na ginjo rapdo sh
-
Ubadi tara hpaji(22)
2014-12-24农村实用法律(22)
Dinghku hka ai shaloi, maga mi de na wa ahka kap ai nga nna masu ai hpe ganing di lajang na? Anhte mun
-
Ubadi tara hpaji(21)
2014-12-21农村实用法律(21)
Ma hpyi bau na rai yang galo ra ai lam gade nga ata? Ma hpyi bau mu lajang ai rungdap lahkong nga ai:L
-
Ubadi tara(20)
2014-12-21农村实用法律(20)
Nhpa hpe ma hpyi bau ai nga ma ta? Ma hpyi bau ai ngu ai go mung shawa masha ni ubadi tara ko hkan n
-
Ubadi hpaji npot nhpang(19)
2014-07-18农村实用法律(19)
Masha ni tinang a mying ningsang ahko ahkang hpe shanyen hkra yang ganing di na? Shawa masha ni a amying ningsang go masha ni nmai sa shanyen ya ai ahko ahakng re Shawa masha ni tinang a amying ningsang ahko ahakng makop maga na rai yang l
-
MIWA MUNG MUNGCHYING SHA GUMSAN MUNGDAN NUMWON NUMLA UPADI(5)
2014-06-30新婚姻法(5)
DO GABA 5 HKYE GARUM LADAT HTE UPADI LIT No43: Dinghku gata ga-lo adup abyen hkat shing nrai nta msha ni hpe zingri zingrat re lam nga yang, machyi hkrum ai ni hparan shakre ya na hku mai hpyi shon ai, gat mare masha rapdo, mare salang rapd
-
MIWA MUNG MUNGCHYING SHA GUMSAN MUNGDAN NUMWON NUMLA UPADI(4)
2014-06-30新婚姻法(4)
DO GABA 4 DINGHKU HKA LAM No31: Numla lahkong yan dinghku hka lam myithkrum jang mai hka mat ai Lahkong yan hkungran lakmat galo lajang dap ko sa hpyi shon nna hka mat mai nga ai Hkungran lakmat galo lajang dap ni go lahkong maga myithkru
-
MIWA MUNG MUNGCHYING SHA GUMSAN MUNGDAN NUMWON NUMLA UPADI(3)
2014-06-30新婚姻法(3)
DO GABA 3 KUN DINGHKU HTE SENG AI LAM No13: Madu jan madu wa kun dinghku gata hta maren rap ra ahko ahkang lu na No14: Madu jan madu wa lahkong yan gadai mung gadai a mying lang na ahko ahkang lu na No15: Madu jan madu wa lahkong yan bung
-
MIWA MUNG MUNGCHYING SHA GUMSAN MUNGDAN NUMWON NUMLA UPADI(2)
2014-06-30新婚姻法(2)
DO GABA 2: HKUNGRAN LAM No5: hkungran hkat na rai yang, num la lahkong maga myit hkrang ra ai,lahkong yan shada dip shagui shing nrai kaga masha wa e je hpre ai lam nmai galo na No6: hkungran asak go la ni gaji htum 22 ning nhpring yang nm
-
MIWA MUNG MUNGCHYING SHA GUMSAN MUNGDAN NUMWON NUMLA UPADI(1)
2014-06-30新婚姻法(1)
DO GABA 1: DINGHKUNG TARA No 1: Upadi tara ndai go numwon numla kun dinghku lam hte seng ai tara madung re No2: Myit shadang ai hku numwon numla, kun dinghku langai mi hta dinghku la langai hte dinghku num langai sha lu nna,num la maren ra
-
Ubadi tara(18)
2014-06-30农村实用法律
Masha ni tinang a mying ningsang ahko ahkang shanyen hkra ya yang ganing di na? Mung shawa masha ni mying ningsang ahko ahkang go, mung shawa masha ni masha wa e shakon shagrau ai hkrum nna, mash awa e shanyen hkra ya n mai ai ahko ahkang h
-
Ubadi tara(17)
2014-06-30农村实用法律(17)
Nhpa hpe bosang mying ahko ahkang nga ma ta? Mying ahko ahkang gu ai go, masha ni ubadi tara ko hkan nna tinang a mying hpe dodan, galai, lang na ahkang lu ai hta n-ga, mash ajephpre shing nai tara n hkan ai lang kau ya na lam hpe seng yeng
-
Ubadi tara(16)
2014-06-30农村实用法律(16)
Mara mu galo masha ni la shapro ra ai zang mu sakse gade wa nga a ta? Zang mu nkau hta jahten shaza hkrum ai masha i sakse la shapro yak re lam nga ai hte seng nna, ubadi hta mara mu galo shapro masha ni hpe lit la nna, sakse la shapro shan


text:
Jinghpo hpaji景颇文化
NGAI TSUN MAYU AI HTUNGHKING
我要告诉你
Daini na n dai prat Htunghking ningli bai sumrat Mai hkam htunghking masat la Dingbai ding na kau ton...
-
Num kaja lu ai la langai mi a lam
2014-04-09故事
Moi shong de La Ran ngu ai jahkrai ma langai mi nga ai Shi go kaba wa jang, num la nna amu bungli galo sha nga ma ai Dai lla ran go matsan mayan hkrum nna, kaga masha langai mi ko nga shap nhtom, shabrai n lu jo ai majo, shani e nga madu
-
Mang nat ai lam
2014-04-09故事
Jinghpo masha ni hta masha langai ngai si jang,dai mang hpe lup kau ma ai Shing n rai wan hte mang nat kau chye ma ai Rai timung Jinghpo hta na masha amyu n kau mi gho kaji kaba, gumgai dingla, si masi ma hkara hte a mang hpe wan hte galo
-
Numju
2014-04-09新房
Hkrang hku Brang Seng Hkranghku Brang seng ngai ningwoy nammuk dara chyom rai n shingkot tim Pra nga masa hpe myit yun gut Shana shanang yup n ngut ai majo Hparan ninghkong hpe kasa shadun Ninggau ga numju, ka shagun dat sai oi Shapong yong
-
Nu tsang nngai
2014-04-09母亲
Maji Tang Nyeng Moi ningwa nannau ni a matu nga hkauna nnan htu ai wa yi-ngam masing garai n kre lapu kaba htim achye Shi a gumgu htum mahka maroi n nihtet ai ga ngai sha ni hpe tsun ya yi-ngam ngut hkra htu mu nga Daini nannau ni abong ala
-
Lam no woi rit laika e
2014-04-09领路人
Hko Lui Mat mat hkyem ai amyu ni hpe lam no woi rit laika e Lam dam mo ai amyu ni hpe lam no woi rit laika e Nchye nchyang ai amyu ni hpe lam no woi rit laika e N kung n kangai wa hpe lam no woi rit laika e N tsom n htam ai wa hpe lam no wo
-
Galang bai daido ai asak
2014-04-09新生命
Tsun ai: Tangbau Gam Hkai ai:Maji Nan Goilo Tangbau dung a matu Maru lashing a gashu Shingteng amying Tangbau Gam Ngai nga sa lam hpe hkai shalan Kaji ko en asuya bau maka Hkuimyin e matsat ning jong lung la Madum sumpyi ninghkring tai L
-
SI HKRUNG SI HTAN A NPOT NHPANG LAM
2014-03-06故事
Moi shong de Shinggim masha ni hta si ngu ai mi n nga , htan ngu ai mi n pra ma ai Dai shaloi Jan sha ni chyu sha si hkrung si htan hgu ai nga ma ai Dai ten hta shinggyim masha ni go Jan sha ni hta mayu dama rai nna naga shajang ma ai ma
-
Wan hkru wa ai lam
2014-03-06火的故事
(Shata 2 nhtoi 28 ya shani na do) Nhprang wan hkru ai shaloi, hpun kawa tsingdu tsingman hte namlo namlap ni yong hkru lom mat shajang sai rai nna, wan go kanang e mung n chyi mat nu ai Rai timung, laja hpun chyen hte ru hka pot hta go, wa
-
NHPRANG WAN HKRU AI LAM
2014-02-28火和景颇族
Ndai mungkan ga hpe lai wa sai mungkan ga nnan lat ai hpang e nhprang wan lang mi hkru lai wa sai lam hpe Jinghpo masha ni hkai ai hte kam shajang ma ai Dai nhprang wan hkru ai lam hpe Jinghpo masha ni lawu de na hte naren tsun hkai shajan
-
Wan hkru yang dumsa shabon ai lam
2014-02-28火的故事
Jinghpo masha ni hta nta langai ngai wan hkru ai shaloi, masha ni e share dat nna nat ya ai rai timung, shi hkrai dinghkrot hkru ai wan rai timung, kaning rai nna wan hkru ai lam hpe sagon yu nhtom, wan shachyut let dumsa shabon nga ma ai
-
SHAWNG NNAN NUM LA HPAWNG WA AI LAM
2014-02-24景颇族的婚俗
Moi prat kaw nna ndai prat du hkra Jinghpaw masha ni hta num nnan la ai shaloi hkungran ngut ai hte rau shayi numsha ni hpe shawng de na zawn myit n pyaw mat na matu mungga grai chye shaga ai hte ga namsup rawng ai masha ni hpe laka ga, ngu
-
JAN LANGAI SHA PRU AI LAM
2014-02-24太阳的故事
Mungkan ga nnan lat ai ten hta Ningju jan jahku pru ai da; gui ni mung matsan jahku tu ma ai da;dai hta n-ga yu ni mung langai mi a matu sha nhkun jahku hpra htu da shajang ma ai da Dai ten hta jan jahku pru ai majo nsin ngu ai n nga, n ht
-
MANAU SA AI LAM HTA
2014-02-24赶目瑙的路
Hkru ta shagong du ra ai, Manau nhtoi bai rai sai Htunghking manau oh ra ra, Wunpong manau poi de sa Layang hkri ma mung sa na re, Shagong tsa ba mung sa na da Bot bot modo she jon ga, Gahtau gumhpro sho na re Bot bot modo ngoi lai sai,
-
MALAP NLU AI
2014-02-24不能忘记你
Sin chyang samui ga-up ai lahpot mi hta, Damya hpung ni an nta de htim hkrat wa Hki ba tsinyam hkrum let hku tam sa ai nu hpe wa, Maigan htinglet dashu nga rim dun mat wa ya Nu e nu nu e nu Sak masum ning sha no re nye a hkrap jahtau nsen
-
LAMA WA
2014-02-24LAMA WA
Shadan dan a wa long nang e, Oh hum Yindung shari sha dingsa nna nga tim nde wa pyo ai, Lama wa prat dep hkauna she galo sha yang gade wa olo na Oh hum Ginhtong yi nam apoi chyu galo n wai tim nhpro n hkye nde no ok ai wa, Lama apoi chyu n


text:
Sumla shiga
图片新闻
时间:2014-11-06 17:06:10 来源:德宏团结报
Shata 9 nhtoi 16 ya jahpot, mungdo Kon-gung wei ni 2014 ning na dum nta ko ru yak ai jong mungdo lapran tsang jong, Sakhkung sara jong hte Sakhkung mu bungli hpaji sharin jong na jong ma ni hpe garum shingtau gumhpro htuk ya ma ai. Ndai go mu madu Yang Hung Jong ma ni hpe garum gumhpro htuk ya nga ai re.
Shat 9 nhtoi 16 ya shani, shi sok masha Hkunmyin ko hpo galo ai Miwa mung Shuili ningdo 14 Miwa mung Myen mung chyurum sha gabu olo poi shiga shabra zuphpong hta chye lu ai, 2014 ning na Miwa mung Myen mung Chyurum sha olo poi shata 10 pro 1 ya ko nna pro 3 ya shani du Shuili ko hpo galo lai wa na hku rai nga ai. Ndai go shiga shabra zuphpong ginra re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Wuisinsu E
维生素E
时间:2014-07-18 00:00:00 来源:德宏团结报
1922 ning hta, Ameriga mung logadat hpaji ninghkring Yi Wan Si mu hkrup ai: Lama sau ko tun ai arai gata jang, yu la go shaprat n-gun grit yu mat wa, yu yi go gasha so mat rai chye nga ai. 1936 ning hta, sau ko tun ai atong rai dai hpe sho shapro la lu sai. 1938 ning hta, Ruisi mung gung rai dinglik logadat hpaji ninghkring Hka La go wuisnsu E galo shapro lu nu ai. Shi mahtang shangai shaprat lam hta akyu rong ai majo, shangai shaprat tsi ngu shamying ton sai.
Shong ningnan e, wuisinsu E hpe masha ni aye gadai n la ai, rai yang hpye yat htang, ginsa htang re akyu rong ai majo, ya go wuisisnu wahpung ko na myin tami la- ngai rai to nga sai.
Langai akyu 作用
1. Ginsa htang ai 延缓衰老
1960 ning hta, Ameriga mung hte Ingalik mung chyam dinglik dap ni hta grai mau na zon re lam mu hkrup ma ai: Masha hkum hkrang sai nu hpe hkum hkrang shingan ko bau ton yang, alak 60~70 garan brat jang ginsa nna si mat sai. Lama bau ton jahku hta wuisinsu E jat bang ya jang, sainu go a- lak 120~140 garan brat jang she ginsa si mat lu nga ai, shing rai masha hkum hkrang sai nu a asak htam mi galu jat nga ai.
Ya yang logadat hpaji ninghkring lo malo ni go wuisinsu E ginsa htang ai akyu rong ai lam shateng da masai.
2. Hpye yat htang 抗氧化
Masha hkum hkrang go shani shagu yanghkyi nsa hke 600 marop la ra nga ai, yanghkyi nsa go “Lahkong maga dai ai n htu” re, shi go masha hkum hkrang jahkrung ton ai hte rau, gade lam du ai “Bom gasha” —Ziyukyi hpe shabyin shatai dat chye nga ai. Masha hkum hkrang gata na sainu ni go ten shagu hta hkying mun du ai “Bom gasha” hte gapo sharut bun ai hkrum sha nga ai. “Bom gasha” ndai ni hpe seng yeng kau lu ai n-gun hpe go hpye yat htang n-gun ngu nga ai.
Wuisinsu E go hpye yat htang n-gun grai ja ai re hpe shateng da lu sai, lawu de na akyu rong ai:
□Myiman manyen shatsom, sama sha- tsai ai.
□Ana htang n-gun shatso ya lu ai.
□Sak gaba ateng sama shaprai kau lu ai.
3. Gasheng rai abyi shapro shadut, shangai shaprat n-gun shatso ya ai 促进性激素分泌,提高生殖能力
La ni a matu tsun ga nga jang, hkum hkrang gata na ala gasheng rai madang sha- tso dat ya nna, mayat ganu n-gun hte shadang shalo dat ya lu nga ai. Num ni a matu tsun ga nga jang, hkum hkrang gata na ayi gasheng rai babyin shadang shatso dat ya nna, shangai shaprat n-gun shatso ya lu nga ai.
Galoi mung ma hkrat mat ai num ni hpe dinglik nna chye lu yang, wuisinsu E sha ai num ni, 97.5% go hkam hkam ja ja re ma shangai shapro dat lu nga ai, wuisinsu E n sha ai num ni bai rai jang go, ma bai hkrat mat chye nga ai.
Rai yang, ma gasha, ramma ni lama wuisinsu E(Shangai shaprat tsi) sha yang go, nhtuk ai lam bai rai mat sai.
4. Sai jasan, sailam makop ai 净化血液,保护血管
Wuisinsu E go sai ntsin ko na asau danbe a babyin shadang shanyem kau ya lu nga ai, asau danbe sailam shakum hkan gumpap kap nga jang, sai lam ja ana byin gale chye ai, grau nna go sailam gaba ja mat wa chye ai.
5. Asin hpe ningtuk garan n-gun shaja ya ai 增强肝的解毒功能
Wuisinsu E grung ai shaloi, asin go lawu de na arai ko na ningtuk hpe garan shabya kau lu sai:
□Gashin jahpro sai.
□Shingtai sat tsi.
□Namhpun.
□Gaga htingwan maza ai.
Wuisnsu E gata jang go, aran ndai ni asin jahten shaza ya chye nga ai.
Lahkong Yom n mai re manang 不可缺少的伙伴
Wuisinsu E jat jashon la na rai yang lawu de na arai ni n mai yom ai:
□Wuisinsu C go wuisinsu E a akyu hpe hpe grau lu shapro shangun nga ai.
□Si hte wuisinsu E go shada shingrau shingtau hkat ai.
□Wuisinsu C go wisinsu E n hten mat na matu makop maga ton lu ai.
Masum Anhte mung na masa 我国是现状
Miwa mung ni malu masha hta go, tu rai sau(Lasi sau, chyingnam sau) sha ai go mungkan hta grau lo dik ai rai sai, dai majo wuisinsu E jat jashon la ai sinna mungdan hkan na ni hta grau lo shajang nga ai. Ma gasha ni jahtam shadon shadang ko 152% daram wa du nga ai. Dai majo Miwa mung na ma gasha ni wuisinsu E n gata ai, masha gaba ni jat jashon la ai mung sharam ra ai.
Ga makyit: Miwa mung masha ni wuisinsu E n gata ai.
Mali Wuisinsu E a masat masa 维生素E档案
Amying, shangai shaprat tsi, masa, hka ko n tun ai, nsam, nsam htoi nna sau zon re, mazing ton, jan ningja hkrit, gashung hkrit, yanghkyi nsa hkrit ai, gahtet shadang 200℃ hpe lu hkam ai.
Gata ai masa 缺乏的症状
★Nzim nzam re. ★Num la atsam n rong ai. ★Kara latat sha ai. ★Shabung ana lu wa ai. ★Shangai shaprat n chye ai ana lu wa ai. ★Sama kap wa ai.
Akyu 作用
★Ziyu kyi seng yeng kau lu ai. ★Ginsa htang ai. ★Sau danbe shagrit shayom kau, sailam gaba ja ana htang maja lu ai. ★Gasheng rai abyi shapro shadut ai. ★Hpyi manyen shatsom ya ai. ★Sama, sak gaba masha ateng sama shatsai shaprai kau lu ai. ★Asin makop lu ai.
Jat jashon la ra ai masha 急需补充的人群
★Sinna mungdan ladat lang nna shat sha ai ni. ★Lu sha dat n-gun n grung ai ni. ★Tut nong e chyaru lu ai ni. ★Asin ana lu ai ni. ★Pu kan gadoi tsi ai machyi masha ni.
Wuisinsu E lo rong ai sha hpa 含量丰富的食物
★Tu rai sau. ★Shata pan. ★Sinrin si. ★Ga lasi. ★Hkaulan hpyi.
Yom n mai ai manang 不可缺少的伙伴
★Wuisinsu C. ★Si.
Dinglai ai masa 过量的表现
★Kan machyi, kan mase ai. ★Ma gasha, ramma ni jau nna sumtso rumra chye wa ai. ★ Chyu kang gaba wa ai. ★Bo sin wa ai. ★ Kro galau wa ai.
Jat jashon la aten 补充周期
Shani shagu 1~2 lang.
Miwa mung hta gata ai masa 中国缺乏情况
Miwa mung masha ni n gata ai, grau nna go ram ma ai.
Miwa mung masha ni yi jat jashon la ra a ta 中国人是否需要补充
Masha gaba ni loi li mai jat jashon la ai. Ma gasha, ram ma ni n jat jashon la ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
NAT JO NAT YA HTE TSI MAWAN
医者之心
时间:2015-02-16 17:55:30 来源:德宏团结报
E htora lali tsom ai bum lang ntsa
Bum tso tsom yin hkaro nga
Shagroi hpung tsin hkrat ai shara
Sharat hpun ing tsom nga
lamu hpung shon alo alam
Ninglum jan tung mai tsom dangam
nam nga dusat du myeng hkum
Ntsa malen bo hkum sumhpa num
Hpun nong hpun gam tu ahpra
Hpunji hpun ba hkum zup nga
namji namba tu marong
Tsingdu tsingman rot jinghtong
maling dinghkri dinghkong gaba
Tsi hkrung tsi nan tu ahpra
Ndai go
Jinghpo unpong buga rai
Tsi hkrung tsi nan hkum nga sai
Nta htingwan makau grup yin
Tsi hkrung tsi nan dumhpong maling
Chyahpung maga nra matut tsi tu
Shachyang maga htingra sai bra mu
Npan maga sai ngap tsi hpra
Nbang de htau mang lap tu nga
Buga mare shingnom shagu
Ningtuk sho tsi majoi tu
Madum yin wang nhprot shingnom
Sinwop sade tsi majoi hkron
gat wa gat sa lam dung makau
Kan sa kan chyip tsi tu maro
Hkau hting hkauna shingnom maga
Sinja sinpai tsi tu nga
Jinghpo buga tsi hkum sai
Ginsa ana jpyi tsi ai
Raitim masha ni got mat wa
Anhte ni hkan yu nga
Anhte n lang ai namlap
Masha ni gumhpro shatai kap
Masha ni tsi muwan hpaji kung
Anhte chyaba wot nat shadun
Masha ni namtsi hkan tam hkom
Anhte machyu chyaba hkan wot hkom
Masha ni tsi hkrung tsi nan hkai
Anhte nat hkinri jung garai
Masha ni tsi muwan hpaji sharin
Anhte nat galo hpaji shajin
masha ni machyi jang tsirung sa
Anhte chyaba wot to nga
Masha ni tsi tsi nna mai
Anhte chyaba wot n hkrang ai
Nsi ram ai si mat wa
Gadai a mara bai ngu na
Anhte jinghpo myu sha ni wa
Tsi maling e jom nga pra
Raitim chyaba kam ai majo
nam tsi chye ai n lo ai yo
Myit yu mang yu ra sai
Lo gadat hpaji kam ra ai


text:
GADE NING SHA PRA NA RAI
诗歌
时间:2015-02-16 17:35:53 来源:德宏团结报
Goi lo,
Moi na hkra lep masha ni,
Magam bungli hpe sumhti,
Sari sadang myit magam sadi n hpyan,
Awu asin gadai n shang,
Anya atang gadai n rai,
Apup asi gadai n shai,
Jiwoi jiwa matsun hkan,
Dingman chyoi pra lam mahtan,
Ntsom n tsam lu sha tsan,
Nsha hpa lu sha gyen,
Wunpong ruhkran lu yin pra,
Shing yan hkum gu kat gaja,
Shadon sharam hte lu chyai,
Tsi hkrung tsi nan no shatai.
Ya daini na prat ndai,
Wunpong ruhkrat mat wa sai,
Ru jap ru hkat hkrai she mong,
Masha myu ni hpe hkrai shalong,
Anhte ru jap mari ba,
Masha ni gumhpro amyat la.
Ya prat na ru hkat chyaru,
Nkau go maja ra ai lu,
Hkum gu zet tsi n mai tai,
Ningtuk rong ai nga ma ai,
Go mai go sha lom ai chyaru
hkrup jang nang ai lu,
Molam marong hkan ai ru hkat,
Lu jang myit magam mung mat,
Myit mago rong ai ru hkat chyaru,
Sinhkro ana lu na lu,
Sinwop mung hpye yat wa,
Sade sinpai kyip mat hkra,
Ningtuk rong ai ru hkat lu,
Ga-li ga-lo lagut shadu,
Shada abyet hkat bang wa,
Myiman ahkang hkang mat hkra,
Ningtuk rong ai ruhkat chyaru,
Sak kadun tsi re ngu sai lu.
Rai yang,
ya prat na ramma n kau,
Ningjap matsi ru hkat hta garau,
N jin n mong chyaru lu,
Shaang shau shi shap yin manya bu,
Kanbau magam bungli rap,
Chyaru dung saBOI KO SHE KAP,
Asak nga yang shi matsat ning
Ru hkat lu yin hkum n-gring,
Shani gari gawa rai nga hkom,
Shana du jang ru hkron hkron,
Poi hpong poi jau shara shagu,
Rubye ru nang nang ai mu,
Madi chyam hkra ajit tat,
Hkyi ni9ngsing lom hkra madon dat,
Chyaru lu yin myiman kyip,
Lago lata mung n-gun grit,
Hkum gong shing yan lasi mat wa,
Agrop to yang sik sok nga,
Myit yu mang yu ra mat sai,
Gade ning sha pra na rai?
(Ka ai: Bum Lai)


text:
Sin Langchyi Hte Dum Hprang! Magazine Ni
Chyum Laika hpe madung tawn da ai magazine ni hpe ga amyu baw 200 jan hte download mai galaw ai. Sin Langchyi magazine gaw Chyum Laika myihtoi ga ni hte ya mungkan ga na mabyin masa ni hpa majaw byin nga ai hpe sanglang dan ai. Karai Mungdan a kabu gara shiga hpe tsun nna, Yesu Hkristu hpe kam sham ai lam hta grau nna jat wa hkra karum ya ai. Dum hprang! magazine gaw ya byin nga ai manghkang ni hpe, gara hku hparan lu na hte Hpan Madu ga sadi jaw da ai, ngwi pyaw simsa ai mungkan nnan hte seng ai lam ni hpe, kam sham na matu anhte hpe karum ya ai.
Ga amyu hpe lata ngu ai kaw, yu mayu ai ga amyu hpe lata nna, dai ga amyu hte mara da ai magazine ni, kaga format ni hpe yu na matu Tam ngu ai kaw dip u.


text:
Wulu yang gahtong ni Wunpong htingnu dingshon poi galo lai wa sai
吴陆央文化活动室落成庆典仪式
时间:2015-01-31 09:54:07 来源:德宏团结报
Ningnan go gap ton ai Wunpong htingnu.
Shuili myu Nungtau gat mare Dingga mare salang rapdo lok lahkong Wulu yang gahtong ni shata 12 nhtoi 28 ya shani gabu gara hte Wunpong htingnu shangut dingshon poi galo ma ai.
Ndai Walu yang gahtong ni a shawa nta makau ko galo shagreng ton ai Wunpong htingnu go, 2014 ning shata 1 pro de ko nna go gap hpang nna, shata 12 htum wa de shangut la ai aten laning mi galo ai nta rai nga ai. Jinghpo nta hkrang hku galo ai Wunpong htingnu hta go dodap, madai dap, nla dap, nbang dap, lapran dap, shat dap ni galo jahkum bang da nga ai. Lang ngau ma hkra go maisak hpun(80%) hte maiso hpun(20%) hkrai rai nga ai.
Wunpong htunghking hkringhtong matut galo shakut shaja hkrat wa nga ai Wuluyang gahtong ni go, Jinghpo amyu ni sha nrai kaga amyu ni hpe du hkra Jinghpo nta a htap htuk lam shadan shaleng dan, gahtong mu dup, dusa manam ni hpe hkap tau la rai na matu, nta galo na shong ko Jinghpo htunghking hkum tsup ai Yinkyang Shadan krung ga de Jinghpo nta galo ai kasi wa yu sharin la nna gogap la ai re. Shi go hpun gaja hte nan shachyo da ai htingnu re nga yang, dingsang jahten shaza ai sha n rai yang, prat tsa lam du hkra jan nga na hku rai nga ai.
Dingshon poi hta, sa du hkalum lom ai manam ni hte jinghku jing yu ni go, nta ndai hpe yu tsom yu htuk dum let shakon shagrau ai hkrai rai nga ai. (Ka/dem ai Maji Htu Lung)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Shiga masa景颇新闻
Mungdo gumgai dingla ganbu gonhkang da...
州老干部局送系列活动进乡村
Shata 4 nhtoi 24 ya shani, mungdo gungai dingla ganbu gonhkang dap ni go Mangshi rungdap magam mu rapdo, my...
-
Jau Kyin Lusi myu na sharin shapan magam mu sa jep gawan da sai
2010-09-10Jau Kyin Lusi myu na sharin shapan magam mu sa jep gawan da sai
Mungdan ting na jong sara poi du dem wa sai hte maren, shata 9 pro 7 ya jahpot, mungdo pati rapdo mu madu Jau Kyin mungdo amyu lapran tsang jong hte Mangshi nambat 4 jong gaji ko sa du nhtom, jong sara ni hte sa hkrum shaga da sai Jau Kyin
-
Nshon ginwang Kyinhkan gat mare Nongho...
2010-09-09Nshon ginwang Kyinhkan gat mare Nongho...
Shata 8 nhtoi 18 ya shani, Nshon ginwang Kyin hkan gat mare Nonghom mare salang rapdo lok 1 ko htongka ka sharin na matu zuphpong hpo lai wa sai Htongka ka sharin na bungli woi ninghtan galo ai go Kyinhkan gat mare Wunpong htunghking hpung
-
Mungdan magam rapdo sharot zinghka myi...
2010-09-09Mungdan magam rapdo sharot zinghka myi...
Mungdo pati rapdo, mungdo asuya ni so shaga ai majo, mungdan magam rapdo sharot zinghka myit sumru ginju hte grup-yin htingwan tara sumru dap dap up ningtau, sara ninghkring gaba Li Tso masha marai 12 woi nna, shata 9 pro 3 hte pro 6 ya lap
-
Mung htingrep chyinghka lam na jong gaji 4 ngut kre sai
2010-09-09Mung htingrep chyinghka lam na jong gaji 4 ngut kre sai
Mungdo tsang shagu na seng ang ai rung dap ni shakut shaja ai majo, anhte mungdo na mung htingrep chyinghka lam makau e galo ton ai jong gaji 4 ya hte jong hpo na shong e ngut kre sai Ya hte ngut kre ai jong go Manghai tsang 9 jong, Yinkya
-
Husong gahtong ni jong dat ten hta J...
2010-09-09Husong gahtong ni jong dat ten hta Ji
Yinkyang ginwang Htaihpyin gat mare Share mare salang rapdo Husong gahtong aten 15 ya du ai yinam lado Jinghpolaika sharin hpung hpe shata 8 nhtoi 15 ya jahpot jong ngut masat galo nna, wunli lu ai hte shakre la sai Husong gahtong go nta h
-
Sumla shiga
2010-09-06Sumla shiga
Mangshi Huafung ja lungseng hpaga ginju hpe shata 8 nhtoi 28 ya shani hpo galo hpang sai, mungdo pati rapdo hko shabra dap dinggrin lit gun dap up ningtau Fang Kong Myin hte Lusi myu na seng ang ningbo ni ja lungseng hpaga ginju hpo masat p
-
Japan mung ko jan lau si masha dingyang lo jat nga ai
2010-08-29Japan mung ko jan lau si masha dingyang lo jat nga ai
Japan mung shara shagu hta shata 5 ko nna rai wa yang, jan lau ai majo tsi rung de sa gan hkye tsi ai masha marai mun 4 1 du sai, dai ko masha marai 145 tsi rung ko sa du ai hpang si mat masai Japan mung ni hko shabra ai jahpan hta chye lu
-
Gun ja Wu Kong Yi shingjong poi ko arong lu sai
2010-08-29Gun ja Wu Kong Yi shingjong poi ko arong lu sai
Yinnan mungdo gaba hkumhkrang shalik shakyang shingjong poi ngut kre wa do de rai sai, rama ni nhtoi 23 ya shani na shingjong hkat ai ko ja dazik 39 bai jom gashun di masat ton manu ai Utong buga Sakhkung mungdo na gun ja Wu Kong Yi chyuto
-
2011 ning Shadan krung htunghking sut...
2010-08-212011 ning Shadan krung Htunghking sut
Shadan krung (Hka-shang) ga go, moi na Chyurum Jinghpo myu sha ni a htunghking sut manau hte kaga htunghking hkringhtong ni hpe mung atsom hkrak no lu makop da ai ginra rai nna, ndai 2011 ning na Shadan krung htunghking sut manau hpe, mungd
-
Du Brang Nu Shadan krung htunghking h...
2010-08-21Du Brang Nu Shadan krung htunghking h...
2010 ning shata 7 nhtoi 26 ya shani na ten go, Yi-nam ta marang gaba dik ai lado hta wa ang tim, Shadan krung Hpuntai yang(Hka-shang gat mare ginra) mare hta go, lamu samui hpro dolan she dung hkra grai hpong tsom la nga ai Ndai san tsom a
-
Sumla shiga
2010-08-19Sumla shiga
Nhtu n-ga go Jinghpo amyu ni yi sa yi wa rai yang hpye hkom ai hta lai nna, mahkyin jinghku mayu da-ma lapran shingnyeng shing kong sharung shakau hkat ai rai mung re Datbung ko madun ai go ndup wa Mahko Layung nhtu nhku galo nga ai
-
Nshon ginwang pati rapdo mu htam gok...
2010-08-19Nshon ginwang pati rapdo mu htam gok...
Shata 8 pro 9 ya shani, Nshon ginwang pati rapdo mu htam gok ni ningshong sho magam mu ga sadi jo zuphpong hpo nhtom, npot nhpang go maden pati hpung hpong chyom hte ningshong sho pati hpung masha byin tai hkra shakut nga ai ni hpe ga sadi
-
Wuchalu ningshong sho magam mu datshin...
2010-08-19Wuchalu ningshong sho magam mu datshin...
Daina datshin pya dan re da, bungli jau shajin ga lo! Lusi myu Wuchalu ginwang do pati hpung ningshong sho magam mu datshin pya madun hpung ni mare gahtong de du jang, shawa masha ni grai gabu ma ai Shata 8 nhtoi 12 ya shana, Wuchalu nings
-
Nshon ginwang ni ningshong sho magam ...
2010-08-19Nshon ginwang ni ningshong sho magam ...
Nshon ginwang ningshong sho magam mu galo hpang wa ai ko nna, ladat amyu myu hte ningshong sho magam mu aja awa hko shabra hkrat wa ma ai Langai go Nshon dat sumla hkrung dap ni hpe ningshong sho magam mu hko shabra shangun ma ai Dat suml
-
Yinkyang ni ningshong sho magam mu hp...
2010-08-19Yinkyang ni ningshong sho magam mu hp...
Yinkyang ginwang ni ningshong sho magam mu ta tut galo hkrat wa ai ten laman hta, hkan yu tek hkang ai bungli hpe htep lahti rai galo hkrat wa ma ai Shata 8 pro 4 ya shani, ginwang ningshong sho magam mu hpareng mu htam gok ni mungdan ahku
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga